qundao/data-zh-poetry huggingface dataset:
杨柳枝六首 其五 通州道中作至元四年春
作者：宋褧
朝代：元
体裁：词

齐化门东醉别时，主人折赠最高枝。船开酒醒潞河远，回头烟树漫参差。
杨柳枝六首 其六 通州道中作至元四年春
作者：宋褧
朝代：元

北客还乡二十年。来时杨柳故堪怜。而今张绪生华发，手弄柔条一惘然。
杨柳枝六首 其六 通州道中作至元四年春
作者：宋褧
朝代：元
体裁：词

北客还乡二十年，来时杨柳故堪怜。而今张绪生华发，手弄柔条一惘然。
杨柳枝六首 其四 通州道中作至元四年春
作者：宋褧
朝代：元

金鞍晓拂枝头露，珠帽晴沾苑内尘。古来每见人悲树，如今却见树悲人。
杨柳枝六首·通州道中作至元四年春
作者：宋褧
朝代：元

第一鹅黄映晓烟。梢长袅娜弄暄妍。待得浓阴满夏日，不如春月取人怜。夹道青青到凤城。一般飞絮两般情。离筵见处泣相送，归鞍扑著喜相迎。玉泉山下绿丝垂。曾见先皇驻跸时。翠辇金舆何处去，烟条露叶不胜悲。金鞍晓拂枝头露，珠帽晴沾苑内尘。古来每见人悲树，如今却见树悲人。齐化门东醉别时。主人折赠最高枝。船开酒醒潞河远，回头烟树漫参差。北客还乡二十年。来时杨柳故堪怜。而今张绪生华发，手弄柔条一惘然。
杨花曲
作者：宋褧
朝代：元

宫莺百啭花房委，燕子日长三月尾。玳瑁钩帘后阁空，残丝拂度银塘水。白袷春衫侠少年，旌旗别恨相萦牵。卢家小娘不闭户，低回交舞妆台前。软风吹香娇脉脉，西园坞径东园陌。云踪雨迹杳难凭，青年误杀金钗客。
松涛斋
作者：宋褧
朝代：元

华省树飂飂，繁声发中宵。讵非漆园籁，谓是广陵潮。羽葆荡流月，凤吹激商飙。永言托栖息，听此涤烦嚣。
枝江县独坐（按部峡州）
作者：宋褧
朝代：元

泽国持龙节，蒙恩备使臣。简书时自理，灯火夜相亲。山雪迷残腊，溪梅借早春。所忧无异政，何以慰斯民。
柏堂（刘母熊氏三十而寡不嫁其子观作堂名柏以奉之）
作者：宋褧
朝代：元

到处慈闱总树萱，君家庭院拥苍官。心非红紫争春意，人似青葱耐岁寒。锦帐罗襦秋拆凤，云窗月户晓栖鸾。阶墀更有芝兰在，掩映浓阴十亩宽。
柯敬仲持其乃尊山斋翁遗训诗求跋
作者：宋褧
朝代：元

太傅当年自教儿，唾壶谈麈亦吾师。蓼莪流落玄扃下，不见音容只见诗。
柳人王道原游吴楚至京师凡二十馀年著春秋义成书除韶州路教授
作者：宋褧
朝代：元

方州一士耻孤陋，老大挐舟辞楚乡。万里周流踪迹远，半生著述鬓毛苍。侯门久客公车荐，驿路荣归祖席张。到日里闾争馈贺，儒冠稽古动辉光。
柴舜元玄云石
作者：宋褧
朝代：元

重阴蔽天浓似墨，疾风碎剪不盈尺。累累霭霭乱抛掷，肖像凝神作奇石。松窗竹坞玉立之，仙雾为幄烟为衣。米狂拜罢捉不住，清润一卷愁欲飞。长安才子惜如宝，袖中携置夷门道。当时不见万态峰，只今空望三山岛。
橹港夜泊
作者：宋褧
朝代：元

七月六日立新秋，船窗风露凉萧飕。神祠击鼓鸦集树，水驿通灯鱼傍舟。身在江湖频北顾，眼看河汉近西流。远人争问京华事，为说夔龙佐冕旒。
檀州之平谷道中口号（赈饥东道）
作者：宋褧
朝代：元

村垣儿女可怜生，满髻花枝弄晚晴。放下秋千争见笑，雨中骑马过清明。
次前韵寄苏伯脩韩大雅
作者：宋褧
朝代：元

园令常多病，嵇康欲绝交。游鱼跃江浦，宿鸟聚松梢。远志何时遂，閒愁一昔抛。故人多显达，阿阁凤皇巢。
次韵王伯循御史
作者：宋褧
朝代：元

汉江如练画船开，负弩前驱照岸隈。却是沙鸥解相识，綵衣人著绣衣来。
次韵苏伯修侍御樊川游春
作者：宋褧
朝代：元

霄汉春深鬓有华，离愁望眼一时赊。裁诗不待灞桥雪，醉酒莫嗔韦曲花。渭北树阴晴䨴郁，终南云气暮周遮。帝城咫尺居庸翠，谁道痴呆不念家。我别长安四见秋，当时风景如梦游。含元殿下麦初老，兴庆池头波欲流。三春柳荫北轩井，千技柏暗南坊丘。而今祇是成追忆，畴昔无因得久留。
次韵苏伯修侍御樊川游春·其一
作者：宋褧
朝代：元

霄汉春深鬓有华，离愁望眼一时赊。裁诗不待灞桥雪，醉酒莫嗔韦曲花。渭北树阴晴䨴郁，终南云气暮周遮。帝城咫尺居庸翠，谁道痴呆不念家。
次韵苏伯修侍御樊川游春·其二
作者：宋褧
朝代：元

我别长安四见秋，当时风景如梦游。含元殿下麦初老，兴庆池头波欲流。三春柳荫北轩井，千技柏暗南坊丘。而今祇是成追忆，畴昔无因得久留。
次韵诚夫兄丽正门外晚归
作者：宋褧
朝代：元

碧霄云物献诗题，双阙西边日驭低。弦月弯环城上塔，锦霞鲜丽水南堤。仙郎下直辞鸡树，猎骑收围撤兔蹄。争笑閒身空七尺，不因鼕鼓卧幽栖。
次韵谢敬德司业冬至夜见念诗二首
作者：宋褧
朝代：元

历肇羲和纪，云从太史书。寒威尽凛冽，阳晷渐舒徐。消息存元气，行藏问太虚。茫茫千岁测，坐致欲何如。陶令惟耽饮，虞卿漫著书。雄文莫吊屈，高士不徵徐。酒肉朱门臭，尘埃白屋虚。古交崇节义，时慕蔺相如。
次韵谢敬德司业冬至夜见念诗二首·其一
作者：宋褧
朝代：元

历肇羲和纪，云从太史书。寒威尽凛冽，阳晷渐舒徐。消息存元气，行藏问太虚。茫茫千岁测，坐致欲何如。
次韵谢敬德司业冬至夜见念诗二首·其二
作者：宋褧
朝代：元

陶令惟耽饮，虞卿漫著书。雄文莫吊屈，高士不徵徐。酒肉朱门臭，尘埃白屋虚。古交崇节义，时慕蔺相如。
次韵赋春词三首
作者：宋褧
朝代：元

象口香消冷瑞烟，锦衾罗荐任朝眠。一心要续怀春梦，不管啼莺绕槛前。妆楼淡月转廊腰，晴露和春浸碧桃。爱品凤箫腔未稳，夜天空望彩云高。娇春杨柳暗藏鸦，掩映文窗一树花。寒食清明都过了，悄无车马问侬家。
次韵赋春词三首·其一
作者：宋褧
朝代：元

象口香消冷瑞烟，锦衾罗荐任朝眠。一心要续怀春梦，不管啼莺绕槛前。
次韵赋春词三首·其三
作者：宋褧
朝代：元

娇春杨柳暗藏鸦，掩映文窗一树花。寒食清明都过了，悄无车马问侬家。
次韵赋春词三首·其二
作者：宋褧
朝代：元

妆楼淡月转廊腰，晴露和春浸碧桃。爱品凤箫腔未稳，夜天空望彩云高。
次韵赋春词二首·其一
作者：宋褧
朝代：元

象口香销冷瑞烟，锦衾罗荐恋朝眠。一心要续怀春梦，不管啼莺绕槛边。
欧阳南阳还临江便道之官庐陵幕府（前翰林检阅抚州录判）
作者：宋褧
朝代：元

东观玉堂如积薪，十年补外空劳神。红尘赤日能败兴，白鹭沧洲却可人。相阁老槐涵墨沼，官亭新柳送车轮。扁舟三月桃花浪，归及临江江上春。
欧阳原功由艺文少监谒告归浏阳
作者：宋褧
朝代：元

七年不见荼蘼花，湘南学士思还家。卖马径出艺文监，买船便赴潞河沙。始随徵书官璧水，北门风月清谈尔。兵尘荏苒居庸关，襆被萧条教忠里。奎章阁上进成书，九重知是尹芜湖。腰带黄金佩苍玉，玉卮赐酒榻前趋。君恩如海谁能报，回首乡关动怀抱。尚平昏嫁几时毕，陶令田园何日到。槐舒菟目柳如绵，浩然归兴南风前。闺人含笑仆夫喜，那顾悲欢各异缘。西山过雨离筵晓，川途万里云缭绕。里闬逢迎樽俎欢，都城会合簪缨少。
正月二十六日监中习仪即景书怀
作者：宋褧
朝代：元

椒觞献岁暖如蒸，收灯前后不复晴。风色料峭雪欲落，云阴晃漾日半明。四郊未有花柳意，六馆但闻弦诵声。城南三月牡丹发，莫遣白头愁里生。
武安堰秦氏山庄留题（录囚襄阳）
作者：宋褧
朝代：元

清溪如玉竹如屏，门掩苔墙犬不惊。怪得轺车尝小驻，林间时有读书声。
武昌近城阻风雨三日不得到城下遣兴一首山南佥宪之行
作者：宋褧
朝代：元

五月江风多自南，停舟滞雨兴难堪。吕公矶送惊心浪，大别山凝扑面岚。北海酒尊空已久，善和书册远谁探。妻儿不解穷通理，看挂明朝十日帆。
武清县斋遣兴
作者：宋褧
朝代：元

想像规模临晋帖，搜求章句记唐诗。绿尊且喜无群饮，缃帙安能许自随。
残春曲
作者：宋褧
朝代：元

三月初尽四月始，天气无常每如此。云垂乍占雨脚近，日丽倏惊风势起。宫槐蓊郁花如洗，南园愔愔净如水。公子王孙醉不归，酒醒一昔芳心死。繁华去矣馀尘埃，愁来不饮空持杯。歌筵蝶粉频稀少，宾馆柳絮犹徘徊。少年但知恣欢赏，不道天时有来往。青轩无计驻芳菲，赤帝多情催长养。
毛女图
作者：宋褧
朝代：元

终南灵药可成仙，徐福空劳泛海船。七月辒辌鲍鱼臭，不知宫女却长年。
水调歌头·寄诚夫兄在江南作时兄在史馆校雠先朝实录
作者：宋褧
朝代：元

登车就长路，晓日照皇州。风吹紫荆花落，那更别离忧。咫尺天南地北，想像云窗雾阁，人在古瀛洲。粉笔校书罢，乌帽拂尘游。出银台，心浩浩，思悠悠。人间万事姑置，食邑素封侯。收拾金銮遗事，记取玉壶清话，此外复何求。勋业好看镜，绿鬓不禁秋。
永丰曾明善秀才挽诗
作者：宋褧
朝代：元

三十未有二十强，清门士子堪悲伤。读书矻矻穷昼夜，弄笔往往多篇章。世人谩歌蒿里曲，地下应作修文郎。君不见江城南有客不识字，华缨紫绶须如霜。
永嘉江心寺留题
作者：宋褧
朝代：元

隔江孤屿敞空门，不似山林不似村。双塔昼深樟树影，半阶寒沁海潮痕。连城客到诗常满，别岛僧回粥尚温。欲寄微躯恨无策，暂时相赏慰羁魂。
汉宫怨
作者：宋褧
朝代：元

赵飞燕，汉春如一日。色映豹尾竿，膏香发鬈漆。扫粉浴兰云帐底，三十六宫寒似水。天教痴妒擅浮荣，绿箧缄传还啄矢。唯馀拥背人，暖梦黄金殿。西风长信深，尘埋旧纨扇。
汉阳拱北楼
作者：宋褧
朝代：元

世祖开寰宇，遐邦寝甲兵。贤王违旷僻，中国慕升平。凤诏疏恩□，□□锡命荣。白茅分赤土，文组耀华缨。北极群星拱，东溟众水倾。五朝嘉笃懿，百代述忠贞。戎幕招僚佐，书帏下友生。尧仁天广大，汉道日昭明。德重心逾小，功深宠不轻。朱轩临巨镇，画戟照高闳。执玉云霄近，吟诗江汉清。苍穹秋摩鹄，碧海夜翻鲸。竹帛垂丕绩，衣冠播盛名。长歌有馀兴，谁识曳裾情。
江上夜泊遇京使回却寄都下诸公
作者：宋褧
朝代：元

风气凉凉水气清，白榆如玉绛津明。横江渡口晚潮退，采石矶头凉月生。远道迢迢蝴蝶梦，旧涯历历凤皇城。群公奋翮青云上，应笑扁舟万里行。
江上棹歌五首（采石舟中作以相长年三老且以慰使云）
作者：宋褧
朝代：元

日南使人朝贡来，东观校书远送回。长江无波风伯喜，不须铜钲苦相催。江边日出便解舟，轻帆经过烈山头。我侬一日还到驿，你侬何日到邕州。远人莫愁行路难，故乡万里应须还。明朝得风到池口，回首不见蛾眉山。象奴晚泊卖象梳，金钱卖得相欢呼。大信有肉采石酒，何不多买犒棹夫。荻花萧萧江月明，十舟齐发棹歌声。但有五两好风信，莫为离别动乡情。
江上棹歌五首（采石舟中作以相长年三老且以慰使云）·其一
作者：宋褧
朝代：元

日南使人朝贡来，东观校书远送回。长江无波风伯喜，不须铜钲苦相催。
江上棹歌五首（采石舟中作以相长年三老且以慰使云）·其三
作者：宋褧
朝代：元

远人莫愁行路难，故乡万里应须还。明朝得风到池口，回首不见蛾眉山。
江上棹歌五首（采石舟中作以相长年三老且以慰使云）·其二
作者：宋褧
朝代：元

江边日出便解舟，轻帆经过烈山头。我侬一日还到驿，你侬何日到邕州。
江上棹歌五首（采石舟中作以相长年三老且以慰使云）·其五
作者：宋褧
朝代：元

荻花萧萧江月明，十舟齐发棹歌声。但有五两好风信，莫为离别动乡情。
江上棹歌五首（采石舟中作以相长年三老且以慰使云）·其四
作者：宋褧
朝代：元

象奴晚泊卖象梳，金钱卖得相欢呼。大信有肉采石酒，何不多买犒棹夫。
江上阻风（自山南还都）
作者：宋褧
朝代：元
体裁：诗

昨日痴坐庾公楼，今晨祇过桑落洲。连朝巨浪高似屋，万斛大舸轻于鸥。青山两岸不可画，绿酒一尊能解忧。行年五十倦頫仰，愁见京尘扑马头。
江东胡士恭嘉树轩
作者：宋褧
朝代：元

野人爱嘉树，题作幽轩名。顾岂樗栎散，愿怀松柏贞。深沈永夏景，萧飒繁秋声。纷纷事游冶，啧啧争春荣。
江叔志司业堪老园（四首）
作者：宋褧
朝代：元

先生尽会婆娑，文苑故老无多。去志任思泉石，归梦枉到松萝。老子垂止足戒，将军存矍铄心。南山有三径菊，东都无二疏金。故园之乐何如，大胜金马石渠。田头有秫酿酒，朝中无客通书。老我菟裘何地，半世雨梗风萍。后日拿舟相访，还须许作园丁。
江叔志司业堪老园（四首）·其一
作者：宋褧
朝代：元

先生尽会婆娑，文苑故老无多。去志任思泉石，归梦枉到松萝。
江叔志司业堪老园（四首）·其三
作者：宋褧
朝代：元

故园之乐何如，大胜金马石渠。田头有秫酿酒，朝中无客通书。
江叔志司业堪老园（四首）·其二
作者：宋褧
朝代：元

老子垂止足戒，将军存矍铄心。南山有三径菊，东都无二疏金。
江叔志司业堪老园（四首）·其四
作者：宋褧
朝代：元

老我菟裘何地，半世雨梗风萍。后日拿舟相访，还须许作园丁。
江浙省段照磨吉甫于予为同年友至顺癸酉会于吴门今春书来寄近诗十馀首遂和其次韵张伯雨新居四绝句以答时同年吕仲实佥浙西宪并以柬之
作者：宋褧
朝代：元

流水阊门画舸横，姑苏台上暮云平。五年一觉吴宫梦，珍重归鸿肯寄声。越水吴山未了青，越调吴歈尽可听。自恨昔年骑马过，钱唐佳处不曾停。寻芳缓步玉津园，掷果闻呼石洞猿。更说公馀多乐事，酒船撑过涌金门。葛岭跻扳屐齿苔，旧游山鸟不相猜。绣衣使者虽同调，不许联镳共往来。
江浙省段照磨吉甫于予为同年友至顺癸酉会于吴门今春书来寄近诗十馀首遂和其次韵张伯雨新居四绝句以答时同年吕仲实佥浙西宪并以柬之·其三
作者：宋褧
朝代：元

寻芳缓步玉津园，掷果闻呼石洞猿。更说公馀多乐事，酒船撑过涌金门。
江浙省段照磨吉甫于予为同年友至顺癸酉会于吴门今春书来寄近诗十馀首遂和其次韵张伯雨新居四绝句以答时同年吕仲实佥浙西宪并以柬之·其二
作者：宋褧
朝代：元

越水吴山未了青，越调吴歈尽可听。自恨昔年骑马过，钱唐佳处不曾停。
江浙省段照磨吉甫于予为同年友至顺癸酉会于吴门今春书来寄近诗十馀首遂和其次韵张伯雨新居四绝句以答时同年吕仲实佥浙西宪并以柬之·其四
作者：宋褧
朝代：元

葛岭跻扳屐齿苔，旧游山鸟不相猜。绣衣使者虽同调，不许联镳共往来。
江渎行祠
作者：宋褧
朝代：元

晓出楚城东，丛祠肸蚃通。沙高淤象嘴，波静閟龙宫。吴蜀源流远，薶沉世代同。所祈无溃决，相我岁年丰。
江西袁庆远由郡博士为幕职再调潮州路经历徵诗送行
作者：宋褧
朝代：元

长松磥砢出霜林，不分儒官久陆沈。岭外官资云路快，城南祖帐雪泥深。红莲绿水无多事，翡翠明珠肯动心。莫道皇都□□□，□□□□□□□。
江阳毛定甫天光云影阁
作者：宋褧
朝代：元

伊人结小隐，凿沼若一镜。澄波涵至明，穹昊入俯映。初缘适幽情，乃谓契善性。考亭或神游，可让不可竞。
沙垡拜扫
作者：宋褧
朝代：元

风花寒食旧城陬，路指湾碜思致幽。沙陇致钱买鼢鼠，郊扉掷果调狝猴。辛夷已受园丁献，秾李尤烦步卒偷。自是词人多乐事，繁华那识抱官囚。
沙市道中二首
作者：宋褧
朝代：元

十里沙津绿树凉，长红小白粲林塘。今年分外春光久，四月幽花夹道香。紫椹累累桑柘浓，野人生计尽从容。林间自有催蚕鸟，不用乘驺苦劝农。
沙市道中二首·其一
作者：宋褧
朝代：元

十里沙津绿树凉，长红小白粲林塘。今年分外春光久，四月幽花夹道香。
沙市道中二首·其二
作者：宋褧
朝代：元

紫椹累累桑柘浓，野人生计尽从容。林间自有催蚕鸟，不用乘驺苦劝农。
沛中
作者：宋褧
朝代：元

未央宫阙锦辉煌，隆准何心恋故乡。直到中兴守家法，年年供顿幸南阳。
河东郭从让友于堂
作者：宋褧
朝代：元

金昆玉季尽优游，学似椿津共白头。总为隋家贤吏部，读书不问驾车牛。
河淮曲（送桃源县令简西碧）
作者：宋褧
朝代：元

河水浊，淮水清。中央置县树孤城，县中置令司群氓。官尊无差遣，俗善少斗争。令果仁贤严且明，能令民衣食馀饶鸡犬不惊。恩泽旁浃垂令名，圭田租入足代耕。鲜醲饫妻孥，馈遗及友生。何必黄尘赤日飘缨纡组趋神京，乃始得称豪英。呜呼简君官甚美，我歌送行不骪骳，愿君莫学河水学淮水。
洗车雨（每七夕有雨俗谓天帝为织女洗车）
作者：宋褧
朝代：元

一从去岁闲油壁，尘暗香軿有谁拭。琼娥玉媵莫迟回，为我飞书呼轸毕。雄雷雌电倾河来，宝轮濯濯无纤埃。桂香陌上不泥泞，虚无指点回蓬莱。乌桥银浦沾濡彻，凤靷鸾鞭洁如雪。犹恐黄姑净病深，更擘湿云填古辙。
津市留题
作者：宋褧
朝代：元

烟霏空翠瞰芳洲，杨柳依稀古渡头。斜日扬鞭倦行役，自惭不及贾胡留。
流黄引
作者：宋褧
朝代：元

桂庭月午啼螀閒，鸾宫露下冰纨单。酥灯毳帐雁门塞，妾心料此中闺寒。流黄缩涩微含润，锦石铺云瑩相衬。细腰杵急夜如年，捣碎商飙不知困。春纤易制添光泽，凤花入眼波纹溢。东天皓皓呼侍儿，快取衣箱金粟尺。
流黄引
作者：宋褧
朝代：元
体裁：乐府曲辞

桂庭月午啼螀閒，鸾宫露下冰纨单。酥灯毳帐雁门塞，妾心料此中闺寒。流黄缩涩微含润，锦石铺云莹相衬。细腰杵急夜如年，捣碎商飙不知困。春纤易制添光泽，凤花入眼波纹溢。东天皓皓呼侍儿，快取衣箱金粟尺。
济南张侯至大二年奉御香祷旱历山舜祠雨应是年十二月也
作者：宋褧
朝代：元

武皇斋祓祷重瞳，近侍含香解蕴隆。泺水气通云漠漠，绣江波合雨濛濛。螟蝗不待逢深雪，牧守惟知问太空。自古精诚多感格，谁云野语出齐东。
济南张智夫八十诗云庄
作者：宋褧
朝代：元

闻道仙翁乐事多，几曾衰槁坐鸡窝。华峰月冷云横久，趵突泉甘酒热过。少壮争询三叟寿，光阴未尽百年歌。太平生长仍终老，笑杀行兵马伏波。
浚州李氏一门娣姒四人贞节
作者：宋褧
朝代：元

玉树摧秋霜，穗帐悲夜凉。松柏争厉操，兰蕙俱流芳。悽楚仅一子，仪刑自见亡。共嗟怨毒苦，不知年命长。
浚州李氏一门娣姒四人贞节
作者：宋褧
朝代：元
体裁：古风

玉树摧秋霜，繐帐悲夜凉。松柏争厉操，兰蕙俱流芳。悽楚仅一子，仪刑自见亡。共嗟怨毒苦，不知年命长。
浣溪沙·冬日喜晴
作者：宋褧
朝代：元

万瓦轻霜爱日明。游丝来往似春晴。幽禽弄暖百般声。斑竹乍翻经夏箨，绿池犹泛过秋萍。溪桥谁共探梅行。
浣溪沙·寿南阳周文卿八十
作者：宋褧
朝代：元

生长升平鹤发翁。儿郎衣彩照方瞳。晨昏甘旨凤城中。缓步不须鸠杖策，酡颜时藉蚁杯烘。懒将身世应非熊。
浣溪沙·昆山州城西小寺晚憩
作者：宋褧
朝代：元

落日吴江驻画桡。招提佳处暂逍遥。海风吹面酒全消。曲沼芙蓉秋的的，小山丛桂晚萧萧。几时容我夜吹箫。
浴罢（九月七日平江作南使江浙之行）
作者：宋褧
朝代：元

黄华街市雨珊珊，磴滑桥危马足难。催唤小胥供祝版，吴歈坊下振衣还。
海岸春行
作者：宋褧
朝代：元

越桥西下苑墙高，绿染垂杨绛染桃。霞拥玉楼晴启户，风生瑶海暮翻涛。官因立马看花担，渔忆闻莺罢竹篙。唯有杏园春事好，几人诗兴似吾曹。
淮东县属朱子静乃祖所得松雪困学二帖
作者：宋褧
朝代：元

两公墨妙贵莫比，一门祖孙世济美。纷纷恶札请托猥，覆瓿无踪祇愧死。
淮南潘子素持吴□唱酬诗一卷见示偶七夕久坐书怀次韵寄卷中诸友
作者：宋褧
朝代：元

悔抛蕙帐下岩阿，老鬓飘萧半□窝。涉世情怀今日薄，立朝勋业古人多。静闻珠露零丹桂，清爱银湾漾白波。良夜赏心难寄远，定应同调制吴歌。
深青早发比明至柳阳桥戏赋
作者：宋褧
朝代：元

槟榔嚼罢复含姜，月落松明马首香。□□匆匆闻禁漏，宿酲初解对残妆。
清平乐 车厩道中 题杨补之施篷墨梅，卷中他
作者：宋褧
朝代：元

青松乌柏。寒日来车厩。满目山明仍水秀。忍听玉骢驰骤。画桥掩映山庄。酒旗摇曳林塘。好在莺湖春色，笑人不暇飞觞。
清平乐·武陵客含小酌与田父相对酬酢闻农师子嘉诸人方饮他所欢甚
作者：宋褧
朝代：元

花台竹坞。对雨罗樽俎。邂逅田翁同笑语。问讯村墟禾黍。酒徒咫尺高阳。粉营狎坐飞觞。一种曲生风味，不知谁弱谁强。
清平乐·武陵客舍小酌，与田夫相对酬酢，闻
作者：宋褧
朝代：元

花台竹坞。对雨罗尊俎。邂逅田翁同笑语。问讯村墟禾黍。酒徒咫尺高阳。粉营狎坐飞觞。一种麴生风味，不知谁弱谁强。
清平乐·车厩道中
作者：宋褧
朝代：元

青松乌桕。寒食来车厩。满目山明仍水秀。忍听玉骢驰骤。红桥掩映山庄。酒旂摇曳林塘。好在莺湖春色，笑人不暇飞觞。
清苑张节妇（遗腹子某今为左卫幕官节妇八十容城人）
作者：宋褧
朝代：元

一线艰危路，伊人亦自贤。兰芽始拨雪，桂子已参天。苦节年龄永，衰宗福泽延。一时华表柱，千古柏舟篇。
渔阳（二首）
作者：宋褧
朝代：元

万马纷纷动鼓鼙，三郎束手翠华西。向来别有销兵策，莫恨青闱燕子泥。小丑从渠怨忌多，不知和解欲如何。万几尽有关心处，却办城东热洛河。
渔阳（二首）·其一
作者：宋褧
朝代：元

万马纷纷动鼓鼙，三郎束手翠华西。向来别有销兵策，莫恨青闱燕子泥。
渔阳（二首）·其二
作者：宋褧
朝代：元

小丑从渠怨忌多，不知和解欲如何。万几尽有关心处，却办城东热洛河。
渡济河马上初见近城诸山
作者：宋褧
朝代：元

华山高耸鹊山东，一带烟霏翠接空。安石从来多雅兴，却如新妇闭车中。
游昆山慧聚寺和唐人诗二首
作者：宋褧
朝代：元

碧云天一方，休公具禅床。天女散花近，懒残煨芋香。殿灯耿寒灺，波月澄冷光。愿言谢朝绂，托身栖道场。天外山光近，峰颠海气吞。潮凭风作阵，云藉石为根。鸟重烟藏树，帆多水绕村。凭高暂诗酒，回首望脩门。
游昆山慧聚寺和唐人诗二首·其一
作者：宋褧
朝代：元

碧云天一方，休公具禅床。天女散花近，懒残煨芋香。殿灯耿寒灺，波月澄冷光。愿言谢朝绂，托身栖道场。
游昆山慧聚寺和唐人诗二首·其二
作者：宋褧
朝代：元

天外山光近，峰颠海气吞。潮凭风作阵，云藉石为根。鸟重烟藏树，帆多水绕村。凭高暂诗酒，回首望脩门。
游虎丘回宴舟中
作者：宋褧
朝代：元

名郡值佳境，良朋谐胜游。阊门暂弭节，虎丘同汎舟。岸莎欲佐舞，波鱼能听讴。对酒写高兴，不乐复何求。
满庭芳·寒食伤先兄正献公
作者：宋褧
朝代：元

魂黯云山，泪零风野，转头三度清明。感今怀旧，何事不伤情。文史共、梁园书几，枭卢对、湓浦灯檠。经行处，洞庭彭蠡，同载赴瑶京。才名人尽羡，朝家大宋，陆氏难兄。但驽骀，小季少后鹏程。丹桂树、何论高下，紫荆花、早变枯荣。微衷苦，乱峰如树，幽恨几时平。
满庭芳·汴中寒食
作者：宋褧
朝代：元

雨意愔愔，养花天气，卖饧何处春箫。清明上巳，车马正连朝。对酒唱、归时多忘，惜花心、醉后偏饶。凝云暮，青楼帘捲，几度对魂销。无聊空怅望，东阑雪剩，北郭香飘。梦江南，行乐水远山遥。深院宇、绿窗啼鸟，明寒食、宝月良宵。秋千外，柳风柔小，无力著春娇。
漂母墓
作者：宋褧
朝代：元

南昌亭长木兰僧，进食英雄岂不能。澼絖家资消几许，阿婆高冢碧崚嶒。
漫成
作者：宋褧
朝代：元

日射金堤御水明，杨花榆荚出宫城。上林如锦春如画，却怪黄莺不解鸣。
漷州除夕忆京师诸公奉寄
作者：宋褧
朝代：元

岂不怀归畏简书，无人袒跣斗樗蒲。那知年后得春气，谩向天边瞻斗枢。一榻衾裯明榾柮，五更箫鼓蹋？毹。屠苏诘旦谁先饮，鹓鹭黎明众共趋。纤手菜丝应不送，端门柑宴肯相须。凤城多少藏阄会，一样银灯惜岁徂。
漷州除夕忆京师诸公奉寄
作者：宋褧
朝代：元
体裁：七言排律

岂不怀归畏简书，无人袒跣斗樗蒲。那知年后得春气，谩向天边瞻斗枢。一榻衾裯明榾柮，五更箫鼓蹋�毹。屠苏诘旦谁先饮，鹓鹭黎明众共趋。纤手菜丝应不送，端门柑宴肯相须。凤城多少藏阄会，一样银灯惜岁徂。
潘云谷献所制墨见天子于上京慈仁殿以诗赠之归江南
作者：宋褧
朝代：元

一寸龙江一寸金，布衣持进五云深。文房自幸非常遇，惆怅长杨献赋心。
潘阳胡茂卿善馀堂（茂卿尝作此堂奉其父叔嘉今年七十子五人）
作者：宋褧
朝代：元

老人种善如种田，三世力耕无歉年。贤为镃基义为耒，芝兰玉树嘉禾然。菑畬有术谁能传，沃不以粪激匪泉。井底白金五千两，瓮中青钱三百缗。
澧阳道中春日
作者：宋褧
朝代：元

隔村山鸟学绵蛮，夹路溪泉响佩环。晴日烘人透衣暖，不须春酒亦酡颜。
灊山县廨和赵伯常宪副韵
作者：宋褧
朝代：元

霜气澄清日色明，诗情横逐晓霞生。前驱负弩休驰骤，自有云山管送迎。
点绛唇·沔阳道中
作者：宋褧
朝代：元

泽国春生，葑田青接重湖浅。鸳凫弄暖。得意烟波远。阴遇元宵，晴望花朝转。和风扇。群芳开遍。应过京山县。
爱竹（所寓官舍有竹数丛）
作者：宋褧
朝代：元

京华廿载看画竹，今见群笋森阶前。锦绷初苞已挺特，筠粉半落尤清妍。何人炎歊弄团扇，有客风露为华筵。平安不待纲维报，轩车未膏日周旋。
王君冕关中别墅芳润亭寄题二十韵
作者：宋褧
朝代：元

雍壤第上上，土厚风气温。水泉引甘泽，卉木滋以蕃。兴王作都会，山川郁屏藩。维周秦汉唐，陈迹犹具存。一览以娱目，矧此长子孙。胜境遇名士，相值复何言。王君长安人，负郭有田园。蓝田在其左，终南高且尊。平川豁瞻眺，崇冈如吐吞。结搆事幽隐，池台閟重垣。植木春茂茂，酾酒夏沄沄。晴花炫屋角，秋苔黯墙根。岚翠浥图籍，柯叶荫壶尊。觞咏协时序，起居适寒暄。生涯付子弟，供具有鸡豚。好客时过从，租吏不叩门。谈评极宇宙，息偃度朝昏。缅怀鹤在阴，大笑虱处裈。茫然圭组念，邈矣车马喧。兹亭可适意，馀事勿复论。
王君冕尝于长安城东出南头第一门之北凿牖穴号归云洞二首（门即青门庙记又名青绮门）
作者：宋褧
朝代：元

青绮门边有穴居，窈无窗户与阶除。暂时收住为霖气，不逐狂风谩卷舒。苍狗白衣多变幻，土屋深沉藏不散。神龙有时飞汗漫，犹可相从雨霄汉。
王君冕尝于长安城东出南头第一门之北凿牖穴号归云洞二首（门即青门庙记又名青绮门）·其一
作者：宋褧
朝代：元

青绮门边有穴居，窈无窗户与阶除。暂时收住为霖气，不逐狂风谩卷舒。
王君冕尝于长安城东出南头第一门之北凿牖穴号归云洞二首（门即青门庙记又名青绮门）·其二
作者：宋褧
朝代：元

苍狗白衣多变幻，土屋深沉藏不散。神龙有时飞汗漫，犹可相从雨霄汉。
环翠亭述怀（至正元年正月）
作者：宋褧
朝代：元

江县闾阎合，池亭水草交。红梅过年蕊，绿竹隔墙梢。清兴诗联集，微疴酒盏抛。何能遗世累，云外结松巢。
琴士项崇节还新安其人居京师七年尝为威顺王及鲁国长主琴
作者：宋褧
朝代：元

调弦理曲世滔滔，百代斜川鉴识高。有耳唯聪广陵散，无生不奏郁轮袍。长安米索尘凝席，千里莼香月满舠。忍道醉眠卿且去，玉徽明日楚江皋。
璧月
作者：宋褧
朝代：元

璧月悠悠上女墙，六街灯市远微茫。随车径去柳家婢，走马独归韦氏郎。戚里烟尘眩银海，九重宫阙接瑶光。铜驼陌上听鼕鼓，笑杀西楼白玉觞。
甄氏坟园春露亭（二首）
作者：宋褧
朝代：元

白杨如柱草如茵，湛玉零珠苦怆神。况是清明风雨恶，可能无泪湿衣巾。轩楹错粲对泉宫，菽水庭闱在眼中。别有孤丘漆灯灭，宁馨何处哭秋风。
甄氏坟园春露亭（二首）·其一
作者：宋褧
朝代：元

白杨如柱草如茵，湛玉零珠苦怆神。况是清明风雨恶，可能无泪湿衣巾。
甄氏坟园春露亭（二首）·其二
作者：宋褧
朝代：元

轩楹错粲对泉宫，菽水庭闱在眼中。别有孤丘漆灯灭，宁馨何处哭秋风。
病后自嘲
作者：宋褧
朝代：元

谁使儒冠易豸冠，寸心万虑死灰寒。九衢随例乘骢马，□□□□□□□。
病暍柬王君实太博
作者：宋褧
朝代：元

卧病三日如三秋，时见谢程苏孟俦。环堵自疑溟涨外，高居独在阆山头。医师胗视投苓术，文友过从遗脯脩。独怪新除齐博士，不来相问负薪忧。
登第诗五首（泰定元年甲子） 其一 崇天门唱名
作者：宋褧
朝代：元

三月吉日当十三，紫雾氤氲阊阖南。天子龙飞坐霄汉，儒生鹄立耀冠篸。黄麾仗上清风细，丹凤楼头晓日酣。独爱玉阶阶下草，解将袍色染成蓝。
登第诗五首（泰定元年甲子） 其三 同年会（四月二十九日海岸之万春园）
作者：宋褧
朝代：元

临水亭台似曲江，同年人物宴华堂。婵娟笑弄龙香拨，醽醁深涵鸟羽觞。醉后方言频尔汝，座中除目互平章。从来期集输京雒，仍见诗歌播八方。
登第诗五首（泰定元年甲子） 其二 恩荣宴（四月二十六日）
作者：宋褧
朝代：元

上相传宣弁□趋，玉堂西北拜銮舆。歌声缥缈方壶外，酒味氤氲沆瀣馀。幕额锦光晴烂漫，帽檐花影昼扶疏。君恩谁识深如海，独倚东风咏藻鱼。
登第诗五首（泰定元年甲子） 其五 上表谢恩（五月二十一日时驾已北幸）
作者：宋褧
朝代：元

瑞日鲜明射玉题，华袍綷䌨近罘罳。舍人宣赞瞻丹阙，新进趋跄诣赤墀。黄屋云行天杳邈，绿章风送路逶迤。湛恩岂许须臾报，要见他年献纳辞。
登第诗五首（泰定元年甲子） 其四 赐章服（自是年始幞头袍带靴银木简皆具简上仍刻御赐字金填之五月一日皆除书同授）
作者：宋褧
朝代：元

承平天子重科名，章服分颁出大明。袍是涿罗香缕细，笏胜楷木素文横。晨趋象魏云霞粲，夕奏龙墀玉雪清。遥想鸣珂朝会处，鹓行争讶被恩荣。
登第诗五首（泰定元年甲子）·崇天门唱名
作者：宋褧
朝代：元

三月吉日当十三，紫雾氤氲阊阖南。天子龙飞坐霄汉，儒生鹄立耀冠篸。黄麾仗上清风细，丹凤楼头晓日酣。独爱玉阶阶下草，解将袍色染成蓝。上相传宣弁□趋，玉堂西北拜銮舆。歌声缥缈方壶外，酒味氤氲沆瀣馀。幕额锦光晴烂漫，帽檐花影昼扶疏。君恩谁识深如海，独倚东风咏藻鱼。临水亭台似曲江，同年人物宴华堂。婵娟笑弄龙香拨，醽醁深涵鸟羽觞。醉后方言频尔汝，座中除目互平章。从来期集输京雒，仍见诗歌播八方。承平天子重科名，章服分颁出大明。袍是涿罗香缕细，笏胜楷木素文横。晨趋象魏云霞粲，夕奏龙墀玉雪清。遥想鸣珂朝会处，鹓行争讶被恩荣。瑞日鲜明射玉题，华袍綷䌨近罘罳。舍人宣赞瞻丹阙，新进趋跄诣赤墀。黄屋云行天杳邈，绿章风送路逶迤。湛恩岂许须臾报，要见他年献纳辞。
白子芳瓶梅结实
作者：宋褧
朝代：元

蒙惠泉头岁暮时，相逢云已及瓜期。捐金筑埭功难就，嬴得州民死后思。诗书门第宁馨儿，梦寐音容守穗帷。物外春风几千岁，瓶花常见子累累。
白子芳瓶梅结实·其一
作者：宋褧
朝代：元

蒙惠泉头岁暮时，相逢云已及瓜期。捐金筑埭功难就，嬴得州民死后思。
白子芳瓶梅结实·其二
作者：宋褧
朝代：元

诗书门第宁馨儿，梦寐音容守穗帷。物外春风几千岁，瓶花常见子累累。
白子芳瓶梅结实·其二
作者：宋褧
朝代：元
体裁：七言绝句

诗书门第宁馨儿，梦寐音容守繐帷。物外春风几千岁，瓶花常见子累累。
目送
作者：宋褧
朝代：元

目送孤鸿欲灭时，幽人怀抱有谁知。茫茫往古青山在，亹亹来今白发垂。陶令忘忧多嗜酒，少陵逸兴只吟诗。惟馀安乐窝中老，笑俯尘寰看大棋。
直沽夜兴（元统癸酉八月南使江浙）
作者：宋褧
朝代：元

戍鼓声催夕照低，蒹葭杨柳澹烟微。偶因海浦听吹篴，却忆京城闻捣衣。恋阙岂无情戚戚，别家那有思依依。传闻大驾还都近，怪得寒风凛夕威。
省郎王景星僦居钟楼之东颇有幽趣遂号市庄主人（二首）
作者：宋褧
朝代：元

樊川别业辋川庄，摩诘才情小杜狂。闻说当年多胜事，却怜官职苦相妨。佳树名花总是春，画帘遥隔软红尘。池台政赖閒妆点，惟欠林边学吠人。
省郎王景星僦居钟楼之东颇有幽趣遂号市庄主人（二首）·其一
作者：宋褧
朝代：元

樊川别业辋川庄，摩诘才情小杜狂。闻说当年多胜事，却怜官职苦相妨。
省郎王景星僦居钟楼之东颇有幽趣遂号市庄主人（二首）·其二
作者：宋褧
朝代：元

佳树名花总是春，画帘遥隔软红尘。池台政赖閒妆点，惟欠林边学吠人。
看云楼
作者：宋褧
朝代：元

昨日笙歌今日尘，交情反覆世情新。山中态度能多少，辛苦长安陌上人。
知足斋歌（东海蔡平甫未七十致仕以知足名斋其子升卿与予为同舍生江陵郡庠）
作者：宋褧
朝代：元

人生堪舆渺海粟，心为形役太愁蹙。岁衣十匹适燠寒，日饭两盂充馁腹。口体之奉盖养生，蝇营狗苟复功名。轩裳茵鼎遂雅志，白头皱面无欢情。四十不作尚书郎，倏忽头颅已如此。渊明那叹松径荒，季鹰岂谓莼鲈美。蔡侯静者吾故人，老聃名言书诸绅。向持白简肃江汉，今祇牙绯耀里邻。幅巾黎杖书连屋，孙子田园多厚福。久知薄酒胜茶汤，尤恶得陇复望蜀。五陵纨裤争纷华，掠剩鬼瞰高明家。旂常竹帛渺何许，云阳市上令人嗟。左手持肴右持酒，酒酣起舞歌击缶。采衣照映酡颜红，不识门前断肠柳。枌榆乡社安乐窝，灵台瑩澈恬无波。烟水云山动高兴，玉堂金马奈予何。
知足斋歌（东海蔡平甫未七十致仕以知足名斋其子升卿与予为同舍生江陵郡庠）
作者：宋褧
朝代：元
体裁：乐府曲辞

人生堪舆渺海粟，心为形役太愁蹙。岁衣十匹适燠寒，日饭两盂充馁腹。口体之奉盖养生，蝇营狗苟复功名。轩裳茵鼎遂雅志，白头皱面无欢情。四十不作尚书郎，倏忽头颅已如此。渊明那叹松径荒，季鹰岂谓莼鲈美。蔡侯静者吾故人，老聃名言书诸绅。向持白简肃江汉，今祇牙绯耀里邻。幅巾黎杖书连屋，孙子田园多厚福。久知薄酒胜茶汤，尤恶得陇复望蜀。五陵纨裤争纷华，掠剩鬼瞰高明家。旂常竹帛渺何许，云阳市上令人嗟。左手持肴右持酒，酒酣起舞歌击缶。采衣照映酡颜红，不识门前断肠柳。枌榆乡社安乐窝，灵台莹澈恬无波。烟水云山动高兴，玉堂金马奈予何。
石溪驿候伯循不至
作者：宋褧
朝代：元

古来元白似金兰，谁道风标不可攀。驿骑飞来问骢马，计程应是在铅山。
磨石村口号（谷城道中）
作者：宋褧
朝代：元

伛柳碍行骑，山家少憩时。黑云催上马，不省主人谁。
礼部主事刘文瑞父母庆八十寿
作者：宋褧
朝代：元

沂州老人八十强，宁馨有官居议郎。鸾凤五华恩诰下，鱼龙百戏寿筵张。西京牛酒春无价，南极星辰夜有光。昨日升堂亲几杖，毫眉三寸点秋霜。
礼部侍郎台哈布哈兼善出守会稽分题送行得读书堆
作者：宋褧
朝代：元

昔贤居海陬，幽潜有遗址。简编不复存，培塿尚堪指。三年不窥园，西京称董子。蓬蒿绕宅生，仲蔚号高士。为学贵处静，业成尚致理。用行舍则藏，训诂殆卑猥。黄门任大同，朱墨订文字。虽非注鱼虾，乃尔汇虎豕。夫君系贵族，缀缉浙江涘。弱冠登巍科，禁省久历履。今此乃作守，出处将肖彼。掉策国东行，去志疾若矢。南州欲访古，不惮纡道里。遥知郡政暇，闭阁究经史。仕学能两优，岂直野王止。来慕子所歌，亦复懦可起。
祁真人所居云州金阁山有异香
作者：宋褧
朝代：元

真人持玉节，高居坐广霞。风度三山杳，香闻数里赊。氤氲翠羽盖，旖旎斑麟车。无缘访玄迹，应赴蔡经家。
神凤琴（太原李公逊所藏唐雷恒制宋建隆重修）
作者：宋褧
朝代：元

绝响朝阳瑞世鸣，喧啾百鸟谩关情。却凭千古丝桐在，传得岐山一样声。
福建道中
作者：宋褧
朝代：元

北人不惯住炎方，英簜函边药裹香。鼻到崇安试苏合，舌过南剑渍槟榔。朝寒命酒资调护，昼暖披襟恐中伤。共喜我来当十月，肩舆犹憩午阴凉。
秋弦怨
作者：宋褧
朝代：元

海风吹凉薄璇宇，桂压钩栏秋作主。银湾凝月澹游溶，云彩粼粼鶱凤羽。玉帐悬沙塞梦寒，沙泪啼秋山迸泉。哀蛬不解论心素，金字空侯挑夜弦。大漠沙如云，去京三万里。弦声隔秦城，无路入君耳。七星西横露漫漫，金刀剪衣丁夜眠。他日赐金高似屋，嫖姚应是□婵媛。
秋思书将陵驿（馆伴安南国使还鄂）
作者：宋褧
朝代：元

斜阳催出凤皇城，津鼓声沉夜橹鸣。海口风来吹酒醒，漳滨叶落唤愁生。望深夕浦苍烟暗，梦入秋闺素月倾。况是潘郎年纪到，二毛侵鬓不须惊。
秋日寄牛农师
作者：宋褧
朝代：元

别酒记春深，秋来少信音。出门谁共语，策杖祇幽寻。晴叶因风堕，寒螀著露吟。荆门霜落早，离思亦难禁。
秋江小景
作者：宋褧
朝代：元

霜落吴江息暮涛，荻芦花叶冷萧骚。山林真隐今谁在，画里渔舟亦自高。
秋江独钓图
作者：宋褧
朝代：元

林间二客形骸俗，江上扁舟波浪愁。万里乾坤少知己，一竿风月自优游。
秋浦夜泊忆诚夫兵曹兄
作者：宋褧
朝代：元

悠悠旌旆驻郊亭，车马东门劳送行。衔命但知谈笑乐，趣装方动别离情。千山万山风月恨，十家五家砧杵声。惆怅粉闱人下马，碧窗谁与对书檠。
穆护砂·烛泪
作者：宋褧
朝代：元

底事兰心苦。便凄然、泣下如雨。倚金台独立，揾香无主，肠断封家相妒。乱扑簌、骊珠愁有许。向卜夜、铜盘倾注。便不似、红冰缀颊，也湿透、仙人烟树。罗绮筵前，海棠花下，淫淫尝怕凤脂枯。比雒阳年少，江州司马，多少定谁如。照破别离心绪。学人生、有情酸楚。想洞房佳会，而今寥落，谁能暗收玉箸。算只有、金钗曾巧补。轻湿尽、粉痕如故。愁思减、舞腰纤细，清血尽、媚脸肤腴。又恐娇羞，绛纱笼却，绿窗伴我检诗书。更休教、邻壁偷窥，幽兰啼晓露。
穆护砂·烛泪
作者：宋褧
朝代：元

底事关心苦。便凄然、泣下如雨。倚金台独立，＊香无主。肠断封家相妒。乱扑簌骊珠愁有许。向午夜、铜盘倾注。便不似、红冰缀颊，也湿透、仙人烟树。罗绮筵前，海棠花下，淫淫常怕凤脂枯。比洛阳年少，江州司马，多少定谁如。照破别离心绪。学人生、有情酸楚。想洞房佳会，而今寥落，谁能暗收玉箸。算只有金钗曾巧补。轻湿了、粉痕如故。愁思减、舞腰纤细，清血尽、媚脸肤腴。又恐娇羞，绛纱笼却，绿窗伴我检诗书。更休教、邻壁偷窥，幽兰啼晓露。
章台寺留题
作者：宋褧
朝代：元

高林过雨晓苍苍，水木清华古道场。亭子是谁开四五，招提缘此异寻常。风声萧飒群松翠，日气醺酣二麦黄。墟墓令人不怡悦，何妨却茗进琼觞。
端午日雨霁暂出齐化门回入城遥面京西诸山及市肆风景追忆延祐六年六月廿有二日侍诚夫尚书兄初自江南还都亦经此路仍值雨晴今十有五年矣感念畴昔因赋此诗
作者：宋褧
朝代：元

官柳垂阴霁景鲜，忆携家具过通廛。雕盘粔籹映珠幰，绣陌骅骝辉锦鞯。上国繁华过陕洛，中朝文物胜开天。由来几度南柯梦，惟有青山似昔年。
竹山山中太皇观小憩道士白刘伯温御史旧所题二绝句即景和寄
作者：宋褧
朝代：元

雨汗淋漓鬓发苍，空山无地得苍凉。乔松老鹤聊容与，转觉仙家气味长。酒泉才子气凌云，落落清谈久不闻。见说松厅深处坐，简霜挥洒净妖氛。
竹山山中太皇观小憩道士白刘伯温御史旧所题二绝句即景和寄·其一
作者：宋褧
朝代：元

雨汗淋漓鬓发苍，空山无地得苍凉。乔松老鹤聊容与，转觉仙家气味长。
竹山山中太皇观小憩道士白刘伯温御史旧所题二绝句即景和寄·其二
作者：宋褧
朝代：元

酒泉才子气凌云，落落清谈久不闻。见说松厅深处坐，简霜挥洒净妖氛。
竹枝歌三首 其一 洞庭舟中赋时至治二年二月
作者：宋褧
朝代：元

正月二月不曾晴，蘼芜洲边春水生。黄陵女儿年纪小，学唱竹枝三四声。
竹枝歌三首 其一 送余德辉还池州
作者：宋褧
朝代：元

春城客子酒著颜，迢迢秋浦是乡关。江风海月棹歌去，南寻李白何日还。
竹枝歌三首 其三 洞庭舟中赋时至治二年二月
作者：宋褧
朝代：元

东山日赤云气昏，河姑劝我莫出门。持筐采得桑叶满，直到阻雨溪南村。
竹枝歌三首 其三 送余德辉还池州
作者：宋褧
朝代：元

江东酒船可拍浮，江东女儿娇且羞。况复春江花月夜，吴侬还向个中留。
竹枝歌三首 其二 洞庭舟中赋时至治二年二月
作者：宋褧
朝代：元

菜花一尺篱门开，栗留声断斑鸠来。舍南青苗没人插，郎在黔中何日回。
竹枝歌三首 其二 送余德辉还池州
作者：宋褧
朝代：元

沙渚青青芳草茁，梅根潮落蒲帆发。江头少妇卜金钱，行人归来有华发。
竹枝歌三首·洞庭舟中赋时至治二年二月
作者：宋褧
朝代：元

正月二月不曾晴，蘼芜洲边春水生。黄陵女儿年纪小，学唱竹枝三四声。菜花一尺篱门开，栗留声断斑鸠来。舍南青苗没人插，郎在黔中何日回。东山日赤云气昏，河姑劝我莫出门。持筐采得桑叶满，直到阻雨溪南村。
竹枝歌三首·送余德辉还池州
作者：宋褧
朝代：元

春城客子酒著颜，迢迢秋浦是乡关。江风海月棹歌去，南寻李白何日还。沙渚青青芳草茁，梅根潮落蒲帆发。江头少妇卜金钱，行人归来有华发。江东酒船可拍浮，江东女儿娇且羞。况复春江花月夜，吴侬还向个中留。
竹枝歌二首 其一 自遵化县还京途中作至治三年春
作者：宋褧
朝代：元

五里河边修禊时，犊车载得细君归。河边柳色迎草色，山云结雨行人稀。
竹枝歌二首 其二 自遵化县还京途中作至治三年春
作者：宋褧
朝代：元

野春平碧生暖烟，虹桥南畔沙漫天。潞阳河上见酒旆，直下复有钓鱼船。
竹枝歌二首·自遵化县还京途中作至治三年春
作者：宋褧
朝代：元

五里河边修禊时，犊车载得细君归。河边柳色迎草色，山云结雨行人稀。野春平碧生暖烟，虹桥南畔沙漫天。潞阳河上见酒旆，直下复有钓鱼船。
竹枝歌六首 其一 自温州抵处州途中作
作者：宋褧
朝代：元

江南十月如春晖，不知北土霜霰霏。揽屿亭前橙荐酒，瑶□岭上汗沾衣。
竹枝歌六首 其三 自温州抵处州途中作
作者：宋褧
朝代：元

此去京城五千里，川途修阻万山峨。好山好水且消遣，欲说离愁将奈何。
竹枝歌六首 其二 自温州抵处州途中作
作者：宋褧
朝代：元

容城洞口朝雨霾，江心寺下早潮回。永嘉山水自好在，永嘉过客不重来。
竹枝歌六首 其五 自温州抵处州途中作
作者：宋褧
朝代：元

山头小雨云如衣，山下白烟是□炊。永嘉上流无驿路，永嘉舟中宜赋诗。
竹枝歌六首 其六 自温州抵处州途中作
作者：宋褧
朝代：元

石如鹅卵水如玉，安溪戈□清有馀。我侬舟中多乐事，坐□看□□□□。
竹枝歌六首 其四 自温州抵处州途中作
作者：宋褧
朝代：元

思远楼前罢登眺，华盖峰下好吟哦。东瓯舟子趁潮去，棹讴不似竹枝歌。
竹枝歌六首·自温州抵处州途中作
作者：宋褧
朝代：元

江南十月如春晖，不知北土霜霰霏。揽屿亭前橙荐酒，瑶□岭上汗沾衣。容城洞口朝雨霾，江心寺下早潮回。永嘉山水自好在，永嘉过客不重来。此去京城五千里，川途修阻万山峨。好山好水且消遣，欲说离愁将奈何。思远楼前罢登眺，华盖峰下好吟哦。东瓯舟子趁潮去，棹讴不似竹枝歌。山头小雨云如衣，山下白烟是□炊。永嘉上流无驿路，永嘉舟中宜赋诗。石如鹅卵水如玉，安溪戈□清有馀。我侬舟中多乐事，坐□看□□□□。
竹枝歌四首 其一 送安庆教授朱仁卿
作者：宋褧
朝代：元

城南城北雪不消，城门道东无柳条。我侬相别无可赠，学取楚语作歌谣。
竹枝歌四首 其三 送安庆教授朱仁卿
作者：宋褧
朝代：元

南是长江北是淮，中间独坐吟高斋。有书不报朝贵客，有梦不忆长安街。
竹枝歌四首 其二 送安庆教授朱仁卿
作者：宋褧
朝代：元

淮河岸头春草生，淮河舟中客子行。春江花月棹歌发，吴侬伴我过清明。
竹枝歌四首 其四 送安庆教授朱仁卿
作者：宋褧
朝代：元

往年泛舟扬使旌，七月八月江水清。秋江亭上好风月，莫怪我侬忘寄声。
竹枝歌四首·送安庆教授朱仁卿
作者：宋褧
朝代：元

城南城北雪不消，城门道东无柳条。我侬相别无可赠，学取楚语作歌谣。淮河岸头春草生，淮河舟中客子行。春江花月棹歌发，吴侬伴我过清明。南是长江北是淮，中间独坐吟高斋。有书不报朝贵客，有梦不忆长安街。往年泛舟扬使旌，七月八月江水清。秋江亭上好风月，莫怪我侬忘寄声。
纪行述怀（有清溪稿扈从上京之行）
作者：宋褧
朝代：元

陪扈滦京愧未曾，马瘏儿病苦凌兢。龙门湍息山陉雪，偏岭风凄石濑冰。倏忽雨旸天叵测，迂疏道路事难凭。侍臣争笑冯唐老，不向明时献技能。
绿头鸭·送张仲容过维扬复之钱塘结婚正月二十日出京是其寿日也
作者：宋褧
朝代：元

缓摇鞭，销魂桥上留连。恰春波、鸭头新绿，仓皇便买吴船。就华堂、溶溶寿酒，作绣陌、草草离筵。倾盖论交，分襟怨别，春风秋月仅经年。都门道、纷纷轻薄，馀子政堪怜。夫君妙，心期湖海，意气云天。便明朝、拂衣径去，天涯幽恨无边。暮维舟、沙鸥飏雪，春市酒、淮柳垂烟。绿水迢迢，青山隐隐，浙江云拥洞房仙。对西湖、烟浓雨淡，少少占芳妍。归来好，扶摇九万，水击三千。
绿水曲
作者：宋褧
朝代：元

妾家若耶溪，门扉绿水西。桂月破烟暝，波明枫影低。潮痕暗沙觜，浦影空云飞。蘋洲风未起，待妾采莲归。
群玉司崔元方琅然亭
作者：宋褧
朝代：元

幽人虚白室，理琴恒自怡。声兼碧玉调，弦是水晶丝。凉飙动脩樾，皓月涵清池。至音一入耳，四座无邪思。
群蔬写生图
作者：宋褧
朝代：元

午衙太守杞菊赋，朝日先生苜蓿盘。翠釜驼峰无限美，画师何事画酸寒。
群鱼龟蟹图
作者：宋褧
朝代：元

紫蟹玄龟素鬣鱼，悠扬作队出菰蒲。吴中饿殍须南食，肠断腥风是画图。
胄监东厅口号
作者：宋褧
朝代：元

北窗桂影对晴空，帘幕虚明爽气通。绿树正宜留永日，黄埃莫遣涨飘风。
胡震亨家庆堂
作者：宋褧
朝代：元

三釜及具庆，庭闱有馀欢。易贵不家食，禄养心始安。东邻供滫？，西人盛盘餐。酒旨肴亦嘉，素身兴永叹。君子奋逢掖，牙绯效王官。作堂娱二亲，上寿罗芝兰。养志既可尚，扬名良独难。锡类动里闬，美誉期不刊。
胡震亨家庆堂
作者：宋褧
朝代：元
体裁：古风

三釜及具庆，庭闱有馀欢。易贵不家食，禄养心始安。东邻供滫�，西人盛盘餐。酒旨肴亦嘉，素身兴永叹。君子奋逢掖，牙绯效王官。作堂娱二亲，上寿罗芝兰。养志既可尚，扬名良独难。锡类动里闬，美誉期不刊。
自谷城将往山中
作者：宋褧
朝代：元

路入均房千里馀，人传山径大崎岖。？崃叱驭真男子，何必屏间看地图。
自谷城将往山中
作者：宋褧
朝代：元
体裁：七言绝句

路入均房千里馀，人传山径大崎岖。�崃叱驭真男子，何必屏间看地图。
至元三年六月八日史局作休从伯京御史公亮太监伯温秘卿伯循待制暂至城西秘卿待制别去伯京归家予遂偕公亮回憩都水监双清亭监掾平伯钦留饮即席赋五言十八韵
作者：宋褧
朝代：元

皇都官曹盛，铨衡簿领优。公庭临紫陌，宾幕对沧洲。树影移门暗，荷香曲榭幽。亭台分错绣，车马去如流。市迥尘声杳，山明霁色浮。广寒南耸殿，齐政北瞻楼。心远逾寥廓，身高不自由。茶瓜延永昼，絺绤借清秋。翠牖何劳扇，珠帘不下钩。冰盘丹果沈，石枕碧苔留。浪迸频跳鲤，萍开缓泛鸥。画船思荡漾，红粉废歌讴。竹叶生高兴，甘棠叙旧游。主人供饮馔，胜景得绸缪。洗砚惟呼仆，移床屡召驺。史才惭忝预，诗句费冥搜。联璧知何在，乘驺计少休。诘朝重赴局，持此诧同俦。
舞阳刘元亭风漪亭
作者：宋褧
朝代：元

南薰微度曲陂前，鸭绿粼粼出自然。眼底文章人不识，却教容易入诗篇。
舟下汉皋渡
作者：宋褧
朝代：元

朝辞光化水无泷，搥鼓扬旌下汉江。何事舟人混南北，棹歌不似竹枝腔。
舟中夜雨奇周子善
作者：宋褧
朝代：元

雨暗空江夜寂寥，打篷声似打芭蕉。故人好在纱窗下，高拥银灯对小乔。
舟中述怀
作者：宋褧
朝代：元

饭了从容瞌睡禅，诗情涩似急滩船。吟成欲附都人卖，又恐明时不值钱。
舟中闻笛（岳阳楼下邻舟一军将醉而吹笛爱其音韵清壮命酒赏之旦求予诗遂赋此以赠）
作者：宋褧
朝代：元

虬须醉倚木兰舟，不识人间出塞愁。吹散碧云江上去，芳洲斜日自悠悠。
节妇刘氏（刘氏阳曲民家女早嫁西杜王舜卿生子甫一岁王远游越十年不归刘氏奉舅姑惟谨无怨言子年十四闻父留滦京往拜焉至则他娶矣刘若不闻日勉其子以学又十年王始归浃日而复去竟死滦水上刘自奋艰厄中以保其家以成其子有司上其事旌其门子名思义刘年七十馀）
作者：宋褧
朝代：元

生世苦不谐，愈甚太常属。藁砧任飘荡，宁馨堪抚育。生无织锦诗，死有崩城哭。愁云散晋溪，华表照阳曲。
苏伯脩右司滋溪书堂
作者：宋褧
朝代：元

滋溪溪水清如玉，堂中藏书高似屋。缃缥装潢芸叶馥，远过李侯三万轴。上世遗安重教督，有美令孙克佩服。移书庋几置书腹，用之经济且启沃。尊经缵史雅志笃，屈宋衙官骚则仆。堂前山水秀且绿，堂中之书兹不辱。愧我四十鬓欲秃，文学事功俱鹿鹿。悲欢枯落悔不足，欲登君堂借书读。
苏伯脩湖广行省参政分题赋诗送行得洞庭波
作者：宋褧
朝代：元

秋风木叶下，送目人千里。汹涌趋东陵，潏荡混南纪。天垂俱沈浮，霜落乃清泚。蛟龙怒未平，舟楫漫难理。苍梧云气连，笙竹矶石磊。所恨碍君山，仍嗟愁帝子。予怀渺不极，客思浩然起。愿令沅湘波，安流入江水。
苏伯脩脩撰分院滦阳众仲（陈）君实（王）有诗送行读之洒然动人清兴走笔拟之
作者：宋褧
朝代：元

桑乾居庸南北京，崤山涧水相送迎。羡君于兹三扈从，怜我不得一经行。到时文酒度长昼，去日车马奔新晴。鳌峰清语应见念，使仆鄙吝心中萌。
荆门州治后惠养亭留题（亭在山麓）
作者：宋褧
朝代：元
体裁：七言律诗

南直江城近可通，东连郢树暗无穷。台高先得瀛洲月，地狭难乘阆苑风。云射晴霞红烂熳，山经冻雨翠溟濛。惟馀蒙惠泉头路，犹在探奇梦寐中。
荆门州治后惠养亭留题（亭在山麓）
作者：宋褧
朝代：元

南直江城近可通，东连郢树暗无穷。台高先得瀛洲月，地陕难乘阆苑风。云射晴霞红烂熳，山经冻雨翠溟濛。惟馀蒙惠泉头路，犹在探奇梦寐中。
草虫图（蝗螽斯螳螂蟋蟀图国子生求跋）
作者：宋褧
朝代：元

群虫居草间，翾动各有趣。或为人所怜，或为人所恶。怜恶我岂偏，彼乃自致然。披图付一哂，不足汨吾天。
荣华乐
作者：宋褧
朝代：元

大明飞光白玉堂，花楼网户腾春香。鸣钟馔玉云母床，堂堂夫婿侍中郎。青云捧车谒汉皇，公卿夹毂趋道傍。董贤朝朝眠未央，将军夜穿蹋鞠场。柏梁置酒诗成章，黄金驷马来徜徉。起山引泉大宅张，兰汤洒壁鸣笙簧。女娥？窱声绕梁，回风飞雪衣飘飏。芳年华月温柔乡，流苏斗帐垂珠珰。红麸麝枕辟凶殃，紫金钗梁悬凤皇。阶前七十二鸳鸯，绮襜罗列生辉光。平头奴子跽擎觞，酒酣调笑邯郸倡。腰横半解金蛇黄，玉池芙蓉帘外霜。□符如火□□黄，门开将趋宫漏长。扶来丹地拜天子，愿沐鸿休亘终始。
荣华乐
作者：宋褧
朝代：元
体裁：古风

大明飞光白玉堂，花楼网户腾春香。鸣钟馔玉云母床，堂堂夫婿侍中郎。青云捧车谒汉皇，公卿夹毂趋道傍。董贤朝朝眠未央，将军夜穿蹋鞠场。柏梁置酒诗成章，黄金驷马来徜徉。起山引泉大宅张，兰汤洒壁鸣笙簧。女娥�窱声绕梁，回风飞雪衣飘飏。芳年华月温柔乡，流苏斗帐垂珠珰。红麸麝枕辟凶殃，紫金钗梁悬凤皇。阶前七十二鸳鸯，绮襜罗列生辉光。平头奴子跽擎觞，酒酣调笑邯郸倡。腰横半解金蛇黄，玉池芙蓉帘外霜。□符如火□□黄，门开将趋宫漏长。扶来丹地拜天子，愿沐鸿休亘终始。
荥阳赵孝子（名璧字君璋）
作者：宋褧
朝代：元

孝乃百行本，亲有罔极恩。亲恩何以报，持报百身论。事生或能尽，事亡鲜如存。赵君性诚笃，能窥曾闵籓。亲癠拜医师，既葬庐墓垣。身与木石居，泪零松柏原。动息抚遗体，哀痛伤心魂。读礼已无愧，抱恨终弗谖。过车式而敬，朝命表宅门。大哉永锡类，浇风庶能敦。
莆田陈众仲由国子助教提学江浙
作者：宋褧
朝代：元

送君有情忘别恨，愧我无句摅幽怀。固知湖山适吟啸，乃与馆阁成暌乖。紫凤天吴存曲折，黄钟大吕变淫哇。斯文自是专方面，犹为峨冠叹不谐。
菩萨蛮·丹阳道中
作者：宋褧
朝代：元

西风落日丹阳道。竹冈松阪相环抱。何处最多情。练湖秋水明。驿城那惮远。佳句初开卷。寒雁任相呼。羁愁一点无。
菩萨蛮·偃师道中
作者：宋褧
朝代：元

北邙古冢纷无数。崔嵬罗列成山阜。何处断碑横。无人知姓名。今坟如蚁垤。回首成磨灭。今古两堪哀。停骖酹绿苔。
菩萨蛮·卫州道中至元四年十一月，与八儿思
作者：宋褧
朝代：元

两歧流水清如酒。草根风蹙冰皮皱。雪净太行青。联镳看画屏。按行多雅志。解起澄清志。回首五云天。东华尘似烟。
菩萨蛮·卫州道中至元四年十月与巴尔斯布哈御史同行按行河南四道
作者：宋褧
朝代：元

两岐流水清如酒。草根风蹙冰皮皱。雪净太行青。联镳看画屏。按行多雅致。解起澄清志。回首五云天。东华尘似烟。
菩萨蛮·送辽西宪孙椽还司延祐己未乐亭县作
作者：宋褧
朝代：元

紫髯如戟霜台掾。风生采笔来行县。邂逅海天涯。盍簪能几时。柳梢春尚冷。无物堪持赠。为谢幕中莲。殷勤寄短篇。
虞美人·寄寿周子善二月十一日
作者：宋褧
朝代：元

暖风金鼎香醽醁。想像人如玉。天南地北两心期。尔汝忘形如愿、定何时。夫君政似章台柳。寿相人稀有。吟馀时复饮丹砂。何必求仙远访、稚川家。
虞美人·福州北还雨中观梅
作者：宋褧
朝代：元

十年久共梅花别。乍见殊佳绝。腊前风景雨中天。翠竹青松恰好、映清妍。繁枝开遍香成阵。触目忘离恨。玉人谁使似冰肌。酒罢歌阑一向、又相思。
蝶恋花·河内王干臣号竹溪
作者：宋褧
朝代：元

门外红尘溪上竹。竹似琅玕，溪水清如玉。溪上主人情不俗。多应每食能无肉。千载高标成倏忽。六逸飘然，君为追遐躅。莫向溪边閒濯足。我知孺子歌难续。
蝶恋花·青田舟中
作者：宋褧
朝代：元

无数好山攒碧树。山下邮亭，亭下牵舟路。山色娱人相指顾。时时又被滩声妒。寒日光阴容易度。云去云来，那更商量雨。强把羁愁排遣去。一尊酒尽青山暮。
行路叹书利阳驿壁
作者：宋褧
朝代：元

冬雨扑面朝不寒，驱马驰逐荆门山。麦陇高平稻塍直，竹树鸡豚山两间。少年笔砚为生理，耕得虚名才半纸。道逢良田胜境如，曲车老我流涎何日止。
行香子·京山道中
作者：宋褧
朝代：元

竹院松庭，犬吠鸡鸣。被田家、画出升平。园林掩映，鞍马经行。怅暮天低，寒日淡，晓风轻。浮世浮名。役使神形。霎时间、鬓变星星。不忧不惧，无辱无荣。爱水边渔，林下隐，陇头耕。
行香子·暮抵应城宿县斋后园
作者：宋褧
朝代：元

槲叶风乾，桕叶霜殷。浅坡坨路径回环。喜投公馆，暂卸征鞍。对竹萧森，松夭矫，菊斓斑。岁晏天寒，谁共清欢，过黄昏愁恨多端。烛花渐暗，炉火将残。更雁声哀，砧声急，雨声繁。
街柳为暴风所折谩赋绝句
作者：宋褧
朝代：元

妆点官街能几春，经行常羡绿阴匀。邻翁只怪南风恶，不道年来蠹满身。
襄阳
作者：宋褧
朝代：元

暂驻襄阳府，怀贤一惘然。留名堕泪石，得计遗安田。醉听拦街唱，饥餐缩项鳊。诗人亦痴绝，四美欲鱼全。
襄阳杨万户命道士祷雨有应
作者：宋褧
朝代：元

雨华旧说随车降，天意曾因决狱回。铁甲将军今祷雨，玉壶方士解呼雷。樊城麦穗千家熟，岘首秧苗几处栽。感应玄机有如此，辕门新政亦佳哉。
西江月·王伯修赠别
作者：宋褧
朝代：元

乌石驿中长夜，小金山下新年。淮堧萧寺麦秋天。十载三回相见。今日汉南官舍，光阴不得留连。何时文酒再团圆。莫待白头皱面。
詹事府承宣使方君恕还岳阳（四首）
作者：宋褧
朝代：元

银榜宫前近识君，当时悔不早知闻。相逢未尽忘形话，又逐燕鸿度冥云。古来词客不胜愁，感慨悲歌谩白头。君若到家无事日，等閒莫上岳阳楼。腊酒浓斟白玉卮，寒梅香缀碧苔枝。知君不作京华梦，睡到山城日出时。江南才子总知名，久别烦君为寄声。说道头颅将四十，髭须先白两三茎。
詹事府承宣使方君恕还岳阳（四首）·其一
作者：宋褧
朝代：元

银榜宫前近识君，当时悔不早知闻。相逢未尽忘形话，又逐燕鸿度冥云。
詹事府承宣使方君恕还岳阳（四首）·其三
作者：宋褧
朝代：元

腊酒浓斟白玉卮，寒梅香缀碧苔枝。知君不作京华梦，睡到山城日出时。
詹事府承宣使方君恕还岳阳（四首）·其二
作者：宋褧
朝代：元

古来词客不胜愁，感慨悲歌谩白头。君若到家无事日，等閒莫上岳阳楼。
詹事府承宣使方君恕还岳阳（四首）·其四
作者：宋褧
朝代：元

江南才子总知名，久别烦君为寄声。说道头颅将四十，髭须先白两三茎。
访僧不遇题壁
作者：宋褧
朝代：元

莎草沿阶密，筼筜绕槛幽。禅床太清绝，聊待碧云休。
诈马宴（上京作）
作者：宋褧
朝代：元

宝马珠衣乐事深，只宜晴景不宜阴。西僧解禁连朝雨，清晓传宣趣赐金。
诚夫兄寄都下杂诗五首（次韵奉答予时在乐亭县）
作者：宋褧
朝代：元

虎豹环宫守日旗，夔龙鹄立捲班迟。明良自有赓歌咏，逢掖诸生莫献诗。凤吹龙筝楼上头，市中沽酒会英游。狂心似火何时遂，定约春风赋御沟。玉皇端拱白云乡，扣额何时上绿章。威凤祥麟都网尽，后人谁更说昭王。拥被巴童似猬拳，矮窗炉火夜深然。风流张绪如杨柳，却向荒寒度半年。碎霜斜舞下遥天，透胆寒威折塞绵。不似豪儿衣狐白，读书辛苦谩多年。
诚夫兄寄都下杂诗五首（次韵奉答予时在乐亭县）·其一
作者：宋褧
朝代：元

虎豹环宫守日旗，夔龙鹄立捲班迟。明良自有赓歌咏，逢掖诸生莫献诗。
诚夫兄寄都下杂诗五首（次韵奉答予时在乐亭县）·其三
作者：宋褧
朝代：元

玉皇端拱白云乡，扣额何时上绿章。威凤祥麟都网尽，后人谁更说昭王。
诚夫兄寄都下杂诗五首（次韵奉答予时在乐亭县）·其二
作者：宋褧
朝代：元

凤吹龙筝楼上头，市中沽酒会英游。狂心似火何时遂，定约春风赋御沟。
诚夫兄寄都下杂诗五首（次韵奉答予时在乐亭县）·其五
作者：宋褧
朝代：元

碎霜斜舞下遥天，透胆寒威折塞绵。不似豪儿衣狐白，读书辛苦谩多年。
诚夫兄寄都下杂诗五首（次韵奉答予时在乐亭县）·其四
作者：宋褧
朝代：元

拥被巴童似猬拳，矮窗炉火夜深然。风流张绪如杨柳，却向荒寒度半年。
诚夫兄由兵部员外调选江湘次留别诗韵送之
作者：宋褧
朝代：元

鲸鲵吞饵钓槎閒，英簜开承使节函。北地关河摇落后，东吴风物笑谈间。晴湖泛艇鸥冲桨，夜邸悬灯马卸鞍。莫以遨嬉夸小季，春风今在五华山。
调吴正传博士吴方为柳道传撰墓志
作者：宋褧
朝代：元

词苑老臣遗世，成均故友知音。陈寿何尝得米，刘乂且欲分金。
调谢敬德麦敬存二主司口号（同为东平乡试考官）
作者：宋褧
朝代：元

半生跋涉每独往，今得两公皆俊才。对榻联镳已经夕，如何绣口未曾开。
谢德润号月海（二首）
作者：宋褧
朝代：元

三山宫阙湛无尘，万古青天白玉轮。身世清高能尔许，当年惟有泛槎人。坡仙畴昔赋赤壁，万顷秋江一苇游。更向东溟观月色，当时襟度复谁俦。
谢德润号月海（二首）·其一
作者：宋褧
朝代：元

三山宫阙湛无尘，万古青天白玉轮。身世清高能尔许，当年惟有泛槎人。
谢德润号月海（二首）·其二
作者：宋褧
朝代：元

坡仙畴昔赋赤壁，万顷秋江一苇游。更向东溟观月色，当时襟度复谁俦。
谷城县斋留题（二首）
作者：宋褧
朝代：元

城南筑水息波涛，城里青帘间树梢。谁信琴堂太岑寂，承尘低处燕为巢。方沼移栽菡萏茄，曲台培植牡丹芽。小山丛桂多清致，不用河阳一县花。
谷城县斋留题（二首）·其一
作者：宋褧
朝代：元

城南筑水息波涛，城里青帘间树梢。谁信琴堂太岑寂，承尘低处燕为巢。
谷城县斋留题（二首）·其二
作者：宋褧
朝代：元

方沼移栽菡萏茄，曲台培植牡丹芽。小山丛桂多清致，不用河阳一县花。
贺新凉·寿刘时中五月廿又八日
作者：宋褧
朝代：元

绣陌经新雨。致升平、五弦琴里，薰风吹户。夏馆深沉晨容好，宝鼎红云香雾。还又是、逋仙初度。畴昔骖鸾骑赤凤，溯西清、佳致凌霄步。天壤外，快豪举。遨游又作湖山主。百千回、笑谈诗酒，盘桓容与。未信星星能侵鬓，青镜流年如许。毕竟到、广寒天府。多少文章真事业，鹤南飞、自愧无佳语。弦宝瑟，劝霞醑。
贺新凉·徐复初池亭听雨轩至治辛酉时予将之湖南
作者：宋褧
朝代：元

银竹能宫羽。向荷盘、跳珠腷膊，花奴羯鼓。浏浏泠泠春泉泻，滴尽槽头香醑。爱徽外、遗音太古。暗度松筠时淅沥，恍吴娃、低枕传私语。君试听，有佳趣。主人未解离愁苦。对凉秋、芭蕉巨叶，梧桐高树。梦断罗裙天如漆，一寸乡心凄楚。点点是、寂寥情绪。明日孤舟成独往，更难堪、长夜潇湘浦。凭曲槛，且容与。
贺新郎
作者：宋褧
朝代：元
体裁：词

银竹能宫羽。向荷盘、跳珠腷膊，花奴羯鼓。浏浏泠泠春泉逗，滴尽槽头香醑。爱徽处、遗音太古。暗度松筠时淅沥，恍吴娃、昵枕传私语。吾试听，有佳趣。
主人未解离愁苦。对凉秋、芭蕉巨叶，梧桐高树。梦断罗裙天如漆，一寸乡心凄楚。点点是、寂寥情绪。明日孤舟成独往，更难堪，长夜潇湘浦。凭曲槛，且容与。
贾傅祠堂（二首）
作者：宋褧
朝代：元

绛灌才书汗马功，治安策里事无穷。汉家未有停年格，一岁超迁到大中。天上银河洗甲兵，八方风雨会咸京。洛阳年少偏多事，强说当时未太平。
贾傅祠堂（二首）·其一
作者：宋褧
朝代：元

绛灌才书汗马功，治安策里事无穷。汉家未有停年格，一岁超迁到大中。
贾傅祠堂（二首）·其二
作者：宋褧
朝代：元

天上银河洗甲兵，八方风雨会咸京。洛阳年少偏多事，强说当时未太平。
贾恭人哀挽（六月二十八日贾郭氏其夫由征交趾为百夫长戍杭子某代为之迎养恭人于南既没归葬中牟）
作者：宋褧
朝代：元

彼美涵濡厚，于归树立艰。持家夫效勇，袭职子承颜。海错供甘旨，河壖返佩环。因嗟陈孝妇，不见藁砧还。
赠任大正御史于福州
作者：宋褧
朝代：元

十月一别太契阔，两月仍得相逢三。世事茫茫不可料，交情翕翕谁能谙。姑苏台前秋草远，浙江亭下寒云酣。冬深却恐霜威重，后会不得同清谈。
赠僧别传
作者：宋褧
朝代：元

雁行零落禅床寂，回首人间二十年。曾见缁衣立函丈，不堪抚卷重悽然。越中海影接山光，更著招提著色妆。珍重道人多雅致，尽收清气入诗囊。吴越经过我亦曾，溪流夜泛岭晨登。仙岩佛洞遨游遍，却愧不如行脚僧。
赠僧别传·其一
作者：宋褧
朝代：元

雁行零落禅床寂，回首人间二十年。曾见缁衣立函丈，不堪抚卷重悽然。
赠僧别传·其三
作者：宋褧
朝代：元

吴越经过我亦曾，溪流夜泛岭晨登。仙岩佛洞遨游遍，却愧不如行脚僧。
赠僧别传·其二
作者：宋褧
朝代：元

越中海影接山光，更著招提著色妆。珍重道人多雅致，尽收清气入诗囊。
赠叶仲舆（名衡至大皇庆间尝从承旨姚文公游及与先兄正献公友善）
作者：宋褧
朝代：元

三月皇都偶遇君，袖携诗卷见情亲。玉堂仙去难兄逝，流水残花亦怆神。
赠吏部尚书罗罗士安
作者：宋褧
朝代：元

紫薇花底退朝迟，马上相逢共说诗。几度访君多不见，北窗开彻晚荼蘼。
赠墨工魏元得
作者：宋褧
朝代：元

煤麝捣鱼胞，居然品格高。剂传龙髓记，香出豹囊韬。讵可饰昭应，唯将录楚骚。多君远持赠，诗句少酬劳。
赠玉泉寺僧天云
作者：宋褧
朝代：元

吴山锡杖楚山云，云染袈裟诣县门。莫怪褰帷不相见，禅机深处付忘言。
赠相士小山
作者：宋褧
朝代：元

桂树丛生猿鹤幽，薜萝烟月閟清愁。白云何处吟招隐，我欲因君作少留。
赠相士西湖
作者：宋褧
朝代：元

淡妆浓抺固相宜，风月才情酒共诗。欲把芰荷都折尽，只将清泚照须眉。
赠谈三命碧峤
作者：宋褧
朝代：元

蓬莱方丈屹相通，掀举神鳌接太空。人海不如云海阔，茫茫谁识李虚中。
赠辛瑞卿（名居祯尝质物于某氏私库误赎得玉带金器不受而返之时人义其事）
作者：宋褧
朝代：元

之子轻财能好义，事如行道不拾遗。试从人物观此世，有似开元贞观时。
赠长安孝义张周卿三首（世昌）
作者：宋褧
朝代：元

堂上家公白发垂，随阳鸿雁各分飞。当时独有娱亲志，不羡朝衣羡彩衣。几多豪杰出长安，散尽黄金救急难。得似夫君有阳报，白头强健子能官。曾同尊酒话蝉联，君世西秦我世燕。慷慨固当歌义侠，流风传过二千年。
赠长安孝义张周卿三首（世昌）·其一
作者：宋褧
朝代：元

堂上家公白发垂，随阳鸿雁各分飞。当时独有娱亲志，不羡朝衣羡彩衣。
赠长安孝义张周卿三首（世昌）·其三
作者：宋褧
朝代：元

曾同尊酒话蝉联，君世西秦我世燕。慷慨固当歌义侠，流风传过二千年。
赠长安孝义张周卿三首（世昌）·其二
作者：宋褧
朝代：元

几多豪杰出长安，散尽黄金救急难。得似夫君有阳报，白头强健子能官。
赠长安孝义张周卿三首（世昌）江浙省段照磨吉甫于予为同年友至顺癸酉会于吴门今春书来寄近诗十馀首遂和其次韵张伯雨新居四绝句以答时同年吕仲实佥浙西宪并以柬之·其一
作者：宋褧
朝代：元
体裁：七言绝句

流水阊门画舸横，姑苏台上暮云平。五年一觉吴宫梦，珍重归鸿肯寄声。
赵侯发白返黑（后卫千户致仕年八十八吏前卫时王千户杀西相至今能谈其事）
作者：宋褧
朝代：元

日中则必昃，百川东之不西流。将军须发白返黑，身强能使元气周。禁军前卫皆从事，少壮驰驱老来贵。幕中文字羽檄飞，腰间符节龙章佩。功成名遂乐天年，矍铄何须羡马援。述旧能谈铁锤将，弈棋常对烂柯仙。只今行年垂九十，鬓变青丝发点漆。高堂明镜莫空悲，学取将军养生术。
赵存诚除曲江县尹将上枉道还长沙为乃父平远公焚黄
作者：宋褧
朝代：元

曲江大夫故家子，白发萧骚辞帝里。官居岭表不即上，路指湘中有馀喜。乃翁勋业闻紫庭，手捧芝书新易名。祥光一夕照宰木，芳衔千古荣佳城。椎牛上冢欢声重，石兽无情亦飞动。莫怨神道少丰碑，闻说新除好祖奉。
赵集贤致政（二首）
作者：宋褧
朝代：元

集贤学士鬓双皤，少日轩车意气多。有口惟称老聃语，向人不晓缺壶歌。酒满清尊花满丛，高年乐事政无穷。近来好语君休报，惊动林间矍铄翁。
赵集贤致政（二首）·其一
作者：宋褧
朝代：元

集贤学士鬓双皤，少日轩车意气多。有口惟称老聃语，向人不晓缺壶歌。
赵集贤致政（二首）·其二
作者：宋褧
朝代：元

酒满清尊花满丛，高年乐事政无穷。近来好语君休报，惊动林间矍铄翁。
踏莎行·早春景陵道中兼旬阴雨
作者：宋褧
朝代：元

野烧回青，溪梅褪粉。路傍新柳鹅黄嫩。连阴未放碧波明，峭寒尚阻东风信。咿轧肩舆，飘萧蓬鬓。病馀怀抱无风韵。彩笺何暇写閒情，绿尊无分排孤闷。
辘轳曲
作者：宋褧
朝代：元

汉月转桐枝，罗衣怯嫩飔。银瓶轻坠放，惊散乳鸦儿。
过均州界山宿道院
作者：宋褧
朝代：元

楚邮燕驿饱经过，尘土风涛败兴多。涧水绕阶云绕屋，可人今夜好行窝。
过海子观浴象
作者：宋褧
朝代：元

四蹄如柱鼻垂云，踏碎春泥乱水纹。鸂？鵁鶄好风景，一时惊散不成群。
过海子观浴象
作者：宋褧
朝代：元
体裁：七言绝句

四蹄如柱鼻垂云，踏碎春泥乱水纹。鸂�鵁鶄好风景，一时惊散不成群。
过雁荡不见李五峰隐君
作者：宋褧
朝代：元

雁荡山高不可攀，松巢竹坞白云端。题诗为报经行客，莫作寻常少室看。
过馀姚寄贾治安同知
作者：宋褧
朝代：元

秋深持节下銮坡，吴越风烟入浩歌。溪水通桥松作窦，山云收雨石为窝。避泥骄马哺寒草，过陇饥牛齧早禾。别驾归来应笑我，驿程何事苦吟哦。
过马嘶山留题寺中
作者：宋褧
朝代：元

鸡鸣山接马嘶山，万壑晴云井底看。湍涧萦纡五十度，石梯荦确百千盘。光华固有周原重，险阻其如蜀道难。题罢新诗动高兴，五湖何处水云宽。
远安留题
作者：宋褧
朝代：元

楚边穷处蜀分疆，小邑几为山所藏。放火种畬今得趣，辟兵凿穴旧堪伤。每因岩壑起云气，少见日月开晴光。我来问俗聊弭节，深林不敢久徜徉。
追和何谢铜雀台妓
作者：宋褧
朝代：元

寒露泫丘草，悲风漳水声。黄肠定何许，歌吹徒营营。穗帐守明月，佳人情不胜。眠中不得近，痴绝望西陵。
追和何谢铜雀台妓
作者：宋褧
朝代：元
体裁：乐府曲辞

寒露泫丘草，悲风漳水声。黄肠定何许，歌吹徒营营。繐帐守明月，佳人情不胜。眠中不得近，痴绝望西陵。
追赋苑主事南野亭（丽正门外）
作者：宋褧
朝代：元

女墙不隔凤城春，柳色危亭枕水滨。夜墄松风吹几杖，晓阑花露湿衣巾。西邻池馆存碑石，东里园林换主人。得似夫君能旷达，百壶清酒日娱宾。
送冯公厉江浙参政分题得扬子江
作者：宋褧
朝代：元

万里岷峨水，维扬会众流。云涛倾楚尾，天堑壮吴头。北固山光近，南泠水品优。离亭风笛晚，古寺月钟秋。衮舄承新渥，旌麾镇上游。疮痍烦抚定，景物肯淹留。瓜步堪凝眺，芜城动别愁。江波深更阔，应似庙堂忧。
送刘克让归汴中三首（名天秩由河南乡贡中第竞以便养辞馆阁之职除济宁录事须次觐省）
作者：宋褧
朝代：元

梁园词客卯金刀，五十人中赋手高。却是邹枚有神授，他州解送敢争豪。苑墙霏雨拂春旌，兴圣宫前晓唱名。闻道明经传奕叶，宁馨今日被恩荣。玉树瀛洲总列仙，徒劳州县亦堪怜。趋庭不羡长安乐，还上河津画鹢船。
送刘克让归汴中三首（名天秩由河南乡贡中第竞以便养辞馆阁之职除济宁录事须次觐省）·其一
作者：宋褧
朝代：元

梁园词客卯金刀，五十人中赋手高。却是邹枚有神授，他州解送敢争豪。
送刘克让归汴中三首（名天秩由河南乡贡中第竞以便养辞馆阁之职除济宁录事须次觐省）·其三
作者：宋褧
朝代：元

玉树瀛洲总列仙，徒劳州县亦堪怜。趋庭不羡长安乐，还上河津画鹢船。
送刘克让归汴中三首（名天秩由河南乡贡中第竞以便养辞馆阁之职除济宁录事须次觐省）·其二
作者：宋褧
朝代：元

苑墙霏雨拂春旌，兴圣宫前晓唱名。闻道明经传奕叶，宁馨今日被恩荣。
送剑州任倅
作者：宋褧
朝代：元

爱君畴昔赋远游，志如鹏鹗横霜秋。抱才应辟到滇海，挟策赴调趋皇州。蜀山秦树有德色，猿声鸟道无羁愁。里中同舍不俶傥，坐守尘编空白头。
送叶仲舆令尹赴上盐场司令
作者：宋褧
朝代：元

砉砉牛刀新发硎，闽中作宰慰编氓。石崖镌颂不尽意，樟木刻祠方称情。丹诏十行求善政，玉堂一老有诸生。牢盆又比爰书苦，谁为长林叹不平。
送同年王在中编修代祀西行（六首）
作者：宋褧
朝代：元

宫云拥节下青冥，巨岳通川草木荣。传语祠官休秘祝，汉王深意在苍生。银盝天香出帝都，春衣綷粲马连？。城南关吏争来认，曾向当年见弃繻。联镳席帽杏园春，五见宫花照路尘。今日分携重惆怅，顺承门外草如茵。娇儿文褓语初莺，内子閒闺数驿程。自是曲江春酒重，不堪芳樾听鹃声。同年折桂复同官，同巷衡门指顾间。纵是薄情诗兴涩，可能无句到阳关。蜀山秦树碧相连，鸟道花开三月天。马上从来诗句好，定应多费薛涛笺。
送同年王在中编修代祀西行（六首）·其一
作者：宋褧
朝代：元

宫云拥节下青冥，巨岳通川草木荣。传语祠官休秘祝，汉王深意在苍生。
送同年王在中编修代祀西行（六首）·其三
作者：宋褧
朝代：元

联镳席帽杏园春，五见宫花照路尘。今日分携重惆怅，顺承门外草如茵。
送同年王在中编修代祀西行（六首）·其二
作者：宋褧
朝代：元

银盝天香出帝都，春衣綷粲马连？。城南关吏争来认，曾向当年见弃繻。
送同年王在中编修代祀西行（六首）·其二
作者：宋褧
朝代：元
体裁：七言绝句

银盝天香出帝都，春衣綷粲马连�。城南关吏争来认，曾向当年见弃繻。
送同年王在中编修代祀西行（六首）·其五
作者：宋褧
朝代：元

同年折桂复同官，同巷衡门指顾间。纵是薄情诗兴涩，可能无句到阳关。
送同年王在中编修代祀西行（六首）·其六
作者：宋褧
朝代：元

蜀山秦树碧相连，鸟道花开三月天。马上从来诗句好，定应多费薛涛笺。
送同年王在中编修代祀西行（六首）·其四
作者：宋褧
朝代：元

娇儿文褓语初莺，内子閒闺数驿程。自是曲江春酒重，不堪芳樾听鹃声。
送吕仲实佥宪广西
作者：宋褧
朝代：元

得官岭表众所恶，持宪广西君独荣。士论翕翕似华衮，祖道粲粲皆簪缨。榕叶晓看思禁柳，杜鹃晨听忆宫莺。归来铁面如红玉，不尽论思献纳情。
送君则林倅南还辛酉登科今为京尹主文
作者：宋褧
朝代：元

经笥便便玉价高，帝城十载屡游遨。月中前度攀丹桂，天上今年种碧桃。燕市风尘情浩浩，吴帆烟水兴滔滔。仙舟幸有金华客，共与哦诗饮浊醪。
送周子嘉由长秋寺令史出为滁之来安簿暂回武陵觐省二十五韵
作者：宋褧
朝代：元

周郎十五二十时，皎如玉树阶庭芝。出门掉臂不揖客，操觚作赋犹从师。龙驹未腾掣电足，松羔早挺凌霜姿。自怜渠侬似明镜，目我伧父为钝椎。论文忽经十寒暑，聚首遂作双埙篪。君留我别迹相远，离群索居情不怡。流萍适楚复南迈，行李趋燕同北驰。桑弧蓬矢负夙志，爷娘妻子成远离。黄鹤楼前暑云徂，文明门内秋为期。风尘南陌困英锐，痴僮羸马淹孤羁。太学诸生曳青衿，长秋小史称白眉。延春阁下昼脩牍，崇恩寺中朝侍祠。往来滦京堂适庭，召集阍寺铁就磁。出祖春醉葡萄馆，劳还秋宴白莲池。词林旧交赏清俊，公府馀暇陪遨嬉。河滨亭子九日酒，座中华笔十韵诗。吏役免谴获书满，选曹拟官惟据资。米珠薪桂脱艰阻，青袍文笏将设施。快如海鹏始奋翼，逸如天马初释羁。亲庭何劳赋陟岵，子舍那复歌扊扅。祗知定省当汲汲，奚较赴上犹迟迟。华裾綷䌨别良久，大艑峨岢载小姬。策名仕版副君愿，赋诗河梁劳我思。长安落叶路不见，洞庭寒波风乱吹。若到来安将举职，莫忘武陵初解维。
送哈必齐文苑佥宪浙西
作者：宋褧
朝代：元

五云仙佩厌朝鸡，抖擞春衣著绣衣。陌上好花晴羃䍥，津头行客路逶迤。杨梅佐酒火实粲，鲈鱼作脍银丝肥。共道莫教辜负口，不知冰檗可充饥。
送国子生吉祥海涯还蕲州觐省
作者：宋褧
朝代：元

少年住京国，思亲不暂停。岂伊居庸翠，不及楚山青。
送多尔济班监宪淮东分题赋诗得丰乐亭
作者：宋褧
朝代：元

丰山既足玩，丰岁仍可喜。太守为筑亭，日日饮涤水。幽谷环轩楹，泉石列阶戺。蔼蔼禾稼盛，皞皞风俗美。政平共觞咏，民安事田里。摛辞述佳致，行乐遗旧址。使君出贵裔，读书精治理。帝命徂淮南，持节长风纪。是州处行部，西望才尺咫。今兹罹旱暵，郡邑多苦馁。衣食赖贤明，庶免沟壑死。先忧回天心，相业由此始。
送太原房淳德赴上长芦校官廿四韵
作者：宋褧
朝代：元

曩岁在甲子，我忝登桂籍。君从河东来，劘垒肆健笔。相识稠人中，神胜须发黑。河汾孕灵秀，翛然涧松柏。文章岂优劣，方晷判得失。时运或少乖，战艺不幸北。乾龙飞九五，湛恩逮点额。受职固匪轻，笑捧告身敕。音问久寥邈，再遇京尘陌。或荐诸太常，借径簿领役。礼文熟讨论，固岂刀笔术。鹾司巍学宫，俨在漳水侧。横经属老成，弟子拜讲席。广文莫厌冷，师道贵名实。宦业堕素餐，吾党有愧色。育材登廷珍，计功倍千百。拿舟载妻子，携书去王国。别酒借颜红，春衣点头白。尚忆韩与许，当时同少诎。士宗掾柏台，才气森崒嵂。辉卿莎塞下，幕府著劳绩。小大无弃捐，朝家礼罗密。贤路辟榛芜，异才应间出。文运岂偶然，因君重太息。
送姚子中参政江浙行省（时浙省平章曹某罢免）
作者：宋褧
朝代：元

文学蜚腾早，中朝践履多。嘉谋思妥帖，直道忍媕婀。物议和□□，钧陶□岳峨。凤池春入幕，象魏晓鸣珂。蕴藉登醇酒，辉光厉太阿。久劳裨国政，暂出省民疴。眷注恩何厚，操持行不颇。牙旌辞紫禁，鹢舫下黄河。竹树供图画，江湖入咏歌。金山访兰若，赤岸击牂牁。馆传虽丰饰，登临得几何。自公方变鲁，视事肯随酂。保障逾闽海，征财及茗鹾。民居散鸿雁，水患助蛟鼍。恤匮施仁泽，搜贤置礼罗。赠言徒感激，报政敢蹉跎。去国时宁久，辞乡语渐讹。殊方善调御，趣召鬓双皤。
送存初宣慰湖南十首
作者：宋褧
朝代：元

太平天子辟经筵，侧席金华引旧贤。顿首玉皇香案底，旌麾毕竟使飘然。绿暗红稀出凤城，潞河津上酒双瓶。湘花湘鸟凭谁报，早晚楼船过洞庭。甘棠旧树几年馀，枝叶葱茏拂月衢。长沙耆旧如相候，先向轺车看凤雏。碧湘如镜岳如屏，赋客骚人聚德星。况是苏仙吟咏处，高名从此竞芳馨。金貂门第黑头公，五省三台指顾中。便拟梅花庄上隐，不应解组太匆匆。三载王城接燕谈，高斋夜坐语喃喃。有时共对桓伊曲，一种清禅静里参。金闺朝退暮归时，指点铅华尽赋诗。惆怅海棠花底事，有谁题咏有谁知。青霄持节镇湖山，东阁招贤事不难。若用紫薇为幕客，常教街子报平安。花飘禁籞锦机空，人别河梁酒晕红。送春已是情怀恶，又向残春送相公。科名自愧忝君恩，未省何曹著此身。遥想莲花门外路，几时湘水共行春。
送存初宣慰湖南十首·其一
作者：宋褧
朝代：元

太平天子辟经筵，侧席金华引旧贤。顿首玉皇香案底，旌麾毕竟使飘然。
送存初宣慰湖南十首·其七
作者：宋褧
朝代：元

金闺朝退暮归时，指点铅华尽赋诗。惆怅海棠花底事，有谁题咏有谁知。
送存初宣慰湖南十首·其三
作者：宋褧
朝代：元

甘棠旧树几年馀，枝叶葱茏拂月衢。长沙耆旧如相候，先向轺车看凤雏。
送存初宣慰湖南十首·其九
作者：宋褧
朝代：元

花飘禁籞锦机空，人别河梁酒晕红。送春已是情怀恶，又向残春送相公。
送存初宣慰湖南十首·其二
作者：宋褧
朝代：元

绿暗红稀出凤城，潞河津上酒双瓶。湘花湘鸟凭谁报，早晚楼船过洞庭。
送存初宣慰湖南十首·其五
作者：宋褧
朝代：元

金貂门第黑头公，五省三台指顾中。便拟梅花庄上隐，不应解组太匆匆。
送存初宣慰湖南十首·其八
作者：宋褧
朝代：元

青霄持节镇湖山，东阁招贤事不难。若用紫薇为幕客，常教街子报平安。
送存初宣慰湖南十首·其六
作者：宋褧
朝代：元

三载王城接燕谈，高斋夜坐语喃喃。有时共对桓伊曲，一种清禅静里参。
送存初宣慰湖南十首·其十
作者：宋褧
朝代：元

科名自愧忝君恩，未省何曹著此身。遥想莲花门外路，几时湘水共行春。
送存初宣慰湖南十首·其四
作者：宋褧
朝代：元

碧湘如镜岳如屏，赋客骚人聚德星。况是苏仙吟咏处，高名从此竞芳馨。
送孙引进湖州同知
作者：宋褧
朝代：元

绵蕝何须鲁两生，紫髯落落称华缨。泰坛导驾开徐步，文陛催班引大声。一代世官周礼重，九重增秩汉恩荣。水晶宫里蘋风起，北望红云是帝城。
送安伯宁由大名治中赴上沔阳知府
作者：宋褧
朝代：元

一违鹓鹭行中去，两度江河补外行。吏校远迎茅步市，旌麾先过汉阳城。民间鱼稻富生理，幕下宾僚多宦情。我亦二毛思五马，临风常为使君荣。
送宣城罗教授赴攸州
作者：宋褧
朝代：元

吞凤文章老益奇，杏坛深处拥皋比。湘南山水江东树，洗尽京尘总是诗。
送崔时敏司狱省母汴中兼寄吴彦辉（六月一日）
作者：宋褧
朝代：元

万态峰前望白云，暂因王事问晨昏。渡头横济瓜蔓水，归骑直趋酸枣门。阿母慈颜深有喜，宁馨阴德果无冤。故人跂脚临樽俎，为说相思入梦魂。
送张光道归洛中
作者：宋褧
朝代：元

惆怅都门道，还家又布衣。著书毛颖秃，归隐蕨芽肥。南陌经春雨，西□□□□。□□□□听，谁复理金徽。
送张克宁赴淮东宪掾
作者：宋褧
朝代：元

读律由来可致身，十年乌府气无伦。明朝奉檄淮南去，多少芳年惜后尘。
送张孟功扬州觐省分题得游丝
作者：宋褧
朝代：元

东郭畅景韶，飞丝荡晴朝。细逐柳绵度，狂随薰风飘。燕郊萦去策，楚岸罥征桡。嗟予顾不及，相送共迢遥。
送张孟功江淮觐省就赴河南幕
作者：宋褧
朝代：元

清时郎选重华年，英妙如君众口怜。霍霍宝刀新试刃，泠泠瑶瑟旧调弦。思亲将捧白鸠杖，去国还浮画鹢船。淮浦汴堤俱好在，吟诗仍似水云天。
送张实夫觐省回漳州
作者：宋褧
朝代：元

赤岭坡前春日迟，杨柳桥下暮潮低。闽中游子歌相别，天上故人书漫题。茉莉吹香来竹户，麇䴥作队过松畦。良田美树还家乐，昨日青林杜宇啼。
送张实夫觐省回漳州
作者：宋褧
朝代：元
体裁：七言律诗

赤岭坡前春日迟，杨柳桥下暮潮低。闽中游子歌相别，天上故人书漫题。茉莉吹香来竹户，麇麚作队过松畦。良田美树还家乐，昨日青林杜宇啼。
送张尚德还长沙（四首）
作者：宋褧
朝代：元

闻君家住古长沙，吴楚川途万里赊。九衢夏木皆尘土，归棹惟应看藕花。江山风露夜凄清，散入心脾爽气生。重来写作金声赋，莫向时人鸣不平。枫林水驿旧留连，小小歌谣四五篇。烦君说向沙鸥道，今日才情减昔年。洞庭如海山如黛，畴昔扁舟数往还。今日因君倍惆怅，功名无味钓槎閒。
送张尚德还长沙（四首）·其一
作者：宋褧
朝代：元

闻君家住古长沙，吴楚川途万里赊。九衢夏木皆尘土，归棹惟应看藕花。
送张尚德还长沙（四首）·其三
作者：宋褧
朝代：元

枫林水驿旧留连，小小歌谣四五篇。烦君说向沙鸥道，今日才情减昔年。
送张尚德还长沙（四首）·其二
作者：宋褧
朝代：元

江山风露夜凄清，散入心脾爽气生。重来写作金声赋，莫向时人鸣不平。
送张尚德还长沙（四首）·其四
作者：宋褧
朝代：元

洞庭如海山如黛，畴昔扁舟数往还。今日因君倍惆怅，功名无味钓槎閒。
送张掌仪诗
作者：宋褧
朝代：元

之子宁亲去，桥门忽别离。一时分祖饯，六馆重威仪。乡国青山近，宫墙白日移。功名已在望，菽水未妨迟。
送张谦受归天台
作者：宋褧
朝代：元

客路五千里，三年谒帝居。新丰空对酒，光范不投书。高兴莼鲈外，清标翰墨馀。临岐赠诗句，惆怅欲何如。
送成都何岩亮二首（由提学云南乘传过家为父庆八十寿）
作者：宋褧
朝代：元

云顶嵯峨蛇阵长，锦江春日淡无光。老翁白发升平世，閒倚东风看海棠。树迷云栈路间关，诗礼庭闱梦寐还。五色衣裳千岁酒，马蹄仍度点苍山。
送成都何岩亮二首（由提学云南乘传过家为父庆八十寿）·其一
作者：宋褧
朝代：元

云顶嵯峨蛇阵长，锦江春日淡无光。老翁白发升平世，閒倚东风看海棠。
送成都何岩亮二首（由提学云南乘传过家为父庆八十寿）·其二
作者：宋褧
朝代：元

树迷云栈路间关，诗礼庭闱梦寐还。五色衣裳千岁酒，马蹄仍度点苍山。
送新安王元成赴辽阳教官（二首）
作者：宋褧
朝代：元

三月边城未见花，榆关尽处草连沙。举头只见长安日，忘却江东是故家。闻道东人乐事并，舞姬酬锦曲酬绫。广文别有诗书味，自分皋比冷似冰。
送新安王元成赴辽阳教官（二首）·其一
作者：宋褧
朝代：元

三月边城未见花，榆关尽处草连沙。举头只见长安日，忘却江东是故家。
送新安王元成赴辽阳教官（二首）·其二
作者：宋褧
朝代：元

闻道东人乐事并，舞姬酬锦曲酬绫。广文别有诗书味，自分皋比冷似冰。
送方公亮扬州教授
作者：宋褧
朝代：元

莫作芜城赋，长歌藻泮思。盘餐陈苜蓿，虚座拥皋比。彭蠡家何近，漳江棹不迟。春城且冰雪，能忘别离时。
送明理赴南丰州判官
作者：宋褧
朝代：元

吴越流亡岁，湖南馈饷时。目前堪抚字，江右少疮痍。上佐官何美，南行乐不支。盛年思报国，莫动别离悲。
送曹义省亲新淦
作者：宋褧
朝代：元

亲在江南子在都，担簦戏綵事难俱。宁馨学业今如此，郎罢还教食肉无。
送朱仁卿盱江觐省
作者：宋褧
朝代：元

晴霞紫陌忽逢君，暂托尘衣访白云。上国离人心草草，北堂慈母梦欣欣。波冲海淀漳川合，舟入鄱阳楚路分。珍重驿程诗句好，不妨驰寄慰离群。
送李从善之湖南医官
作者：宋褧
朝代：元

衡岭云开去路长，名山芝术气芬芳。多因采得逢仙子，乞与延年第一方。
送李彦方福建宪副
作者：宋褧
朝代：元

绣衣乘遽度闽关，回望皇州紫气间。辍直暂勤安赤子，临岐谁敢叹苍颜。陛辞此日严将指，疏奏明年早赐环。自是轺车不游览，往来多驻武夷山。
送李惟中西台侍御史分题得长乐坡
作者：宋褧
朝代：元

秦东有古坂，一舍近重城。已脱崤函隘，仍瞻灞浐清。柳条前岁别，草色蚤春迎。旧路平如掌，乘骢自不惊。
送李文清之官八番宣慰司幕府（三首）
作者：宋褧
朝代：元

马谙旧路不崎岖，草色新袍是故吾。山鸟山花总相识，莫将诗句咏娵隅。西南边徼渺烟霞，星土列疆道正赊。羁思宦情应等尔，锦城虽乐不如家。武昌门外柳如丝，曾见吴侬笑咏时。张绪而今渐憔悴，定应不似昔年枝。
送李文清之官八番宣慰司幕府（三首）·其一
作者：宋褧
朝代：元

马谙旧路不崎岖，草色新袍是故吾。山鸟山花总相识，莫将诗句咏娵隅。
送李文清之官八番宣慰司幕府（三首）·其三
作者：宋褧
朝代：元

武昌门外柳如丝，曾见吴侬笑咏时。张绪而今渐憔悴，定应不似昔年枝。
送李文清之官八番宣慰司幕府（三首）·其二
作者：宋褧
朝代：元

西南边徼渺烟霞，星土列疆道正赊。羁思宦情应等尔，锦城虽乐不如家。
送李溉之得请还济南
作者：宋褧
朝代：元

髫龀客江汉，早闻高士名。君居玉沙县，我在渚宫城。弱小知慕君，不得觌君面。道路播词章，庸俗矜俊彦。骐骥厌庭户，鸾凤悲草莱。英标出世表，去去黄金台。风尘绮陌深，烟雾玉堂窅。浩歌香炉峰，巢云寄木杪。朝辞九华顶，暮宿黄鹤楼。纶巾紫凤褐，欲去仍或留。朅来重翱翔，五十霜鬓秋。瀛洲列群仙，蓬山撷兰芷。一登銮坡峻，再陟阿阁崇。牙符杂珂佩，通籍金闺中。谒帝兴圣宫，回车历城道。矫首凌天风，振衣下瑶岛。东望华不注，烟霞齐鲁郊。言归理松楸，啸傲依堂坳。缅想共君游，不得恒聚首。叩首屡投刺，尘鞅阻文酒。雨濯野山色，晴飞溪柳花。明发遂长往，怜君离思赊。云汉耀奎文，长庚丽其下。天书行召还，岂是栖栖者。
送杨子宣尹郓城
作者：宋褧
朝代：元

明时作邑重优游，我为斯人抱隐忧。巨室昂昂张虎翼，奸民濈濈沸鱼头。朝衙召集乡三老，幕邸趋承郡督邮。利刃往年曾一试，知君谈笑已无牛。
送杨惟肖（字与似）
作者：宋褧
朝代：元

浩浩岷江水，循循蜀郡人。山川赋清淑，弦诵袭真淳。毓秀年华盛，□□学业新。金钟悬彩簴，玉树照青春。翰墨资耆旧，才猷怨隐沦。前时辞下国，指日问通津。怀土心虽切，观光气遂振。鲸鱼腾碧海，鸷鸟击苍旻。识鉴滋无愧，因依得可亲。吾侪陪客次，汝伯实儒珍。促席襟期密，知音笑语频。悲歌忘宇宙，慷慨惜风尘。爱尔情俱似，而今意愈真。閒门车马集，奥室简编陈。会合时难久，渐摩德有邻。三年曾刻楮，一旦忽思莼。自分燕椎钝，深惭越女矉。赠言申缱绻，别酒话酸辛。时世文明日，诗书少壮身。重来偕计吏，何用苦伤神。
送校官萧性渊赴上丰城山市巡徼官二首（和林学正能鼓琴琴号霜钟）
作者：宋褧
朝代：元

儒冠暂易武弁，漠北径去江南。借问龙庭风雪，何如山市晴岚。绝句曾闻李涉，悲笳常爱刘琨。自鼓霜钟一操，群盗不怕櫜鞬。
送校官萧性渊赴上丰城山市巡徼官二首（和林学正能鼓琴琴号霜钟）·其一
作者：宋褧
朝代：元

儒冠暂易武弁，漠北径去江南。借问龙庭风雪，何如山市晴岚。
送校官萧性渊赴上丰城山市巡徼官二首（和林学正能鼓琴琴号霜钟）·其二
作者：宋褧
朝代：元

绝句曾闻李涉，悲笳常爱刘琨。自鼓霜钟一操，群盗不怕櫜鞬。
送欧阳炳四首太学生刘君定挽诗二首（君定西域人延祐七年中大都乡试是岁冬客死京师其父母时在浙西蔡思庸字有道陈可久字宗得皆胄子之翘楚者是岁并亡故及之）·其一
作者：宋褧
朝代：元
体裁：五言律诗

岁暮当风雪，乔松偃涧阿。丰仪思蕴藉，文采失中和。前日阳春曲，今朝薤露歌。天高鬼神恶，此世定如何。
送江东贡有源分韵得庭字（以著书除学官）
作者：宋褧
朝代：元

闻说宣城郡，名家聚德星。因君诣京阙，如我到门屏。？亩知闻道，诗书出过庭。归航有毛檄，不负世明经。
送江东贡有源分韵得庭字（以著书除学官）
作者：宋褧
朝代：元
体裁：五言律诗

闻说宣城郡，名家聚德星。因君诣京阙，如我到门屏。�亩知闻道，诗书出过庭。归航有毛檄，不负世明经。
送汪臣良编修出知馀姚州题得石鼓
作者：宋褧
朝代：元

繄昔中兴王，振武岐阳蒐。臣工作歌诗，纪迹庸阐幽。琢石制为鼓，深刻将垂休。浑坚不少磷，文字粲以周。古拙出史籀，蟠错纷蛟虬。毡驼护转徙，逮阅三千秋。天朝尤宝惜，移寘宫墙陬。栖息得所托，珍秘价莫酬。刺史瑚琏器，出守趋东瓯。敦朴且贵重，华采殆罕俦。旌麾暂补外，廊庙行见收。亦若此鼓然，置之昆崙丘。
送湖州李教授之官（二首）
作者：宋褧
朝代：元

软红尘里换青衫，弹铗歌残策去骖。不用临岐重惆怅，落花迎棹过江南。笔翰超然松雪仙，丹青已矣霅溪笺。高斋应有横经暇，品画临书亦自贤。
送湖州李教授之官（二首）·其一
作者：宋褧
朝代：元

软红尘里换青衫，弹铗歌残策去骖。不用临岐重惆怅，落花迎棹过江南。
送湖州李教授之官（二首）·其二
作者：宋褧
朝代：元

笔翰超然松雪仙，丹青已矣霅溪笺。高斋应有横经暇，品画临书亦自贤。
送牛农师北上
作者：宋褧
朝代：元

玉带河流缘蔚蓝，君家桥北我桥南。一谈忽作容易别，便是无情也不堪。
送王仲方淮东廉使
作者：宋褧
朝代：元

薰风殿阁舜琴张，睿念求贤治远方。滦水绣衣朝浥雨，淮壖白简夏飞霜。九天星直三台近，六辔路增千里长。拔薤抱儿君素志，琼花开处煮茶香。
送王伯修内翰奉母之官南台御史（六首）
作者：宋褧
朝代：元

冯驩时动剑歌声，忽听乘骢建业行。侍御虽然曾识面，台端共说旧闻名。今代銮坡匠手閒，故教持斧出江关。多应湖海频移节，敢望君王早赐环。九重天子恩如海，雷雨斯须遍八荒。南土不寒多草木，却愁无地著秋霜。无悰莫饮采石酒，有耳休听商女歌。揽辔归来无一事，蒋山高处看烟萝。漳河潞河水悠悠，夫君去上沙棠舟。承颜无复别亲苦，分袂但增知己愁。伯修思子马如飞，兼善携家棹且迟。邂逅故人烦寄语，故人挥麈日评诗。
送王伯修内翰奉母之官南台御史（六首）·其一
作者：宋褧
朝代：元

冯驩时动剑歌声，忽听乘骢建业行。侍御虽然曾识面，台端共说旧闻名。
送王伯修内翰奉母之官南台御史（六首）·其三
作者：宋褧
朝代：元

九重天子恩如海，雷雨斯须遍八荒。南土不寒多草木，却愁无地著秋霜。
送王伯修内翰奉母之官南台御史（六首）·其二
作者：宋褧
朝代：元

今代銮坡匠手閒，故教持斧出江关。多应湖海频移节，敢望君王早赐环。
送王伯修内翰奉母之官南台御史（六首）·其五
作者：宋褧
朝代：元

漳河潞河水悠悠，夫君去上沙棠舟。承颜无复别亲苦，分袂但增知己愁。
送王伯修内翰奉母之官南台御史（六首）·其六
作者：宋褧
朝代：元

伯修思子马如飞，兼善携家棹且迟。邂逅故人烦寄语，故人挥麈日评诗。
送王伯修内翰奉母之官南台御史（六首）·其四
作者：宋褧
朝代：元

无悰莫饮采石酒，有耳休听商女歌。揽辔归来无一事，蒋山高处看烟萝。
送王君冕归长安
作者：宋褧
朝代：元

去国三千里，登科二十年。盍簪方晤语，分袂忽言还。书帙休晨检，诗筒息夜传。更无吟偪侧，惟有恨缠绵。
送王君实西台御史（十首）
作者：宋褧
朝代：元

凤城雪霁收灯后，乌府风清奏牍馀。道路行人传好语，艺文学士拜新除。折桂蟾宫近十年，品流第一冠群仙。颂台藏室遨游遍，御史分司又占先。一代才华百事堪，祥麟威凤木楩楠。愿携云阁修书笔，移向惠文冠后篸。樊川韦曲称閒情，卉木林泉画不成。毕竟高明挂霄汉，终南峻岭渭流清。鲁郭原头才拜扫，双清亭上罢吟哦。黄尘发轫关河路，奈此骚人标致何。十二官街踏雪泥，归来门巷晚凄迷。故人忽报明朝去，横玉一声春日低。江东日暮碧云阴，前月缄书锦鲤沉。渭北春天多绿树，又从何处觅乔林。同年分袂不通书，陇峤巴川星散居。骢马经行能问讯，定应投刺不踌躇。生长何曾出帝城，马蹄一旦赴咸京。子长游览文章健，张掖滇池在此行。芙蓉秋水锦生花，羲献风流是故家。谁敢持缣叩厅阁，多应判牒走龙蛇。
送王君实西台御史（十首）·其一
作者：宋褧
朝代：元

凤城雪霁收灯后，乌府风清奏牍馀。道路行人传好语，艺文学士拜新除。
送王君实西台御史（十首）·其七
作者：宋褧
朝代：元

江东日暮碧云阴，前月缄书锦鲤沉。渭北春天多绿树，又从何处觅乔林。
送王君实西台御史（十首）·其三
作者：宋褧
朝代：元

一代才华百事堪，祥麟威凤木楩楠。愿携云阁修书笔，移向惠文冠后篸。
送王君实西台御史（十首）·其九
作者：宋褧
朝代：元

生长何曾出帝城，马蹄一旦赴咸京。子长游览文章健，张掖滇池在此行。
送王君实西台御史（十首）·其二
作者：宋褧
朝代：元

折桂蟾宫近十年，品流第一冠群仙。颂台藏室遨游遍，御史分司又占先。
送王君实西台御史（十首）·其五
作者：宋褧
朝代：元

鲁郭原头才拜扫，双清亭上罢吟哦。黄尘发轫关河路，奈此骚人标致何。
送王君实西台御史（十首）·其八
作者：宋褧
朝代：元

同年分袂不通书，陇峤巴川星散居。骢马经行能问讯，定应投刺不踌躇。
送王君实西台御史（十首）·其六
作者：宋褧
朝代：元

十二官街踏雪泥，归来门巷晚凄迷。故人忽报明朝去，横玉一声春日低。
送王君实西台御史（十首）·其十
作者：宋褧
朝代：元

芙蓉秋水锦生花，羲献风流是故家。谁敢持缣叩厅阁，多应判牒走龙蛇。
送王君实西台御史（十首）·其四
作者：宋褧
朝代：元

樊川韦曲称閒情，卉木林泉画不成。毕竟高明挂霄汉，终南峻岭渭流清。
送王彬叔赴西书吏
作者：宋褧
朝代：元

庐江宪府昔曾经，作掾闻君有此行。灊皖诸山倚天峻，淮淝二水得霜清。苍鹰自向秋风击，丹凤还依晓日鸣。简牍贤劳好珍重，灵台明处是云程。
送王德常南台御史分题赋诗得朱雀桥
作者：宋褧
朝代：元

秣陵古都会，秦淮实壮哉。长波护巨镇，危桥横曲隈。华桁何伟丽，赤阑亦萦回。世称题柱石，人是济川才。泛鹢堪屡往，乘骢经几回。当时王谢宅，燕子喜重来。
送王止善广东市舶提举（尝为两浙运司及海道府幕官）
作者：宋褧
朝代：元

送子炎方去，临岐发永叹。如何医国手，祇作理财官。海晏商帆盛，风清客枕安。番禺天不远，佳誉彻朝端。
送益阳州守额森哈雅（楚武定公阿尔哈雅之孙由宿卫初官）
作者：宋褧
朝代：元

龙节光临泽国遥，凤毛声振相门高。朝辞阙陛香凝袖，暮饯邮亭酒污袍。我爱甘棠留楚甸，谁怜楚雁集江皋。一州如斗君休薄，考最犹能张尔曹。
送章生还江陵（三首）
作者：宋褧
朝代：元

六尺身躯二十强，长安索米日仓皇。多应梦里还家乐，菜市街头春酒香。荆门驿路草萋萋，郢树连云晓色迷。因忆儿时赏心处，女贞杨柳夹濠堤。南国相知音信疏，暮云春树渺愁予。东风解办含情句，代作长江双鲤鱼。
送章生还江陵（三首）·其一
作者：宋褧
朝代：元

六尺身躯二十强，长安索米日仓皇。多应梦里还家乐，菜市街头春酒香。
送章生还江陵（三首）·其三
作者：宋褧
朝代：元

南国相知音信疏，暮云春树渺愁予。东风解办含情句，代作长江双鲤鱼。
送章生还江陵（三首）·其二
作者：宋褧
朝代：元

荆门驿路草萋萋，郢树连云晓色迷。因忆儿时赏心处，女贞杨柳夹濠堤。
送笃烈图敬夫南台御史时予居閒
作者：宋褧
朝代：元

一从桂苑下瀛洲，君宠难忘志未酬。今戴豸冠辞上国，又分龙节向南州。跛鳖应贻骐骥笑，飞鸿亦有稻粱谋。道傍杨柳不堪折，江上梅花相忆不。
送简秋碧河源县尹
作者：宋褧
朝代：元

文墨终堪奋，牙绯亦自豪。身留阙下久，官入岭南高。儿子随行李，乡邻且浊醪。长材能制锦，何惮折腰劳。
送翰林应奉寿同海涯挈家觐省十首（供奉字弘毅至顺四年进士第二名辉和尔人自号清冰玉壶登第时寓居蓬莱真境）
作者：宋褧
朝代：元

翰林供奉三十强，前春曾是探花郎。年来居京大不易，走向沙头觅去航。才情如水气如烟，寒露玉壶冰浸天。北庭沙草渺何许，江南风月故依然。巷南巷北叹偪侧，楚山楚水去难留。白玉堂深云雾杳，迟子还应八月秋。往时折得高枝桂，身在蓬莱无处寻。今日论交便如故，百年诗酒百年心。携幼入室藉文褓，上堂拜母舞斑衣。青绫被冷承明直，忆著餐钱应早归。妻儿含啼红腐粥，仆夫奈冻吉贝衣。到家同作端午节，角黍如玉江鱼肥。京华尘土浩漫漫，精神百倍是南还。杨柳风前梳黑发，荷花池上洗朱颜。小季读书饱笼饼，同人对榻戏樗蒲。君过扬州应北望，相思魂梦绕川途。昨朝直院舟先发，供奉今晨又趣装。广陌无人留去骑，前途有幸及归航。一日不见如三秋，乃今送君作远游。我侬犹索长安米，你侬指日到蕲州。
送翰林应奉寿同海涯挈家觐省十首（供奉字弘毅至顺四年进士第二名辉和尔人自号清冰玉壶登第时寓居蓬莱真境）·其一
作者：宋褧
朝代：元

翰林供奉三十强，前春曾是探花郎。年来居京大不易，走向沙头觅去航。
送翰林应奉寿同海涯挈家觐省十首（供奉字弘毅至顺四年进士第二名辉和尔人自号清冰玉壶登第时寓居蓬莱真境）·其七
作者：宋褧
朝代：元

京华尘土浩漫漫，精神百倍是南还。杨柳风前梳黑发，荷花池上洗朱颜。
送翰林应奉寿同海涯挈家觐省十首（供奉字弘毅至顺四年进士第二名辉和尔人自号清冰玉壶登第时寓居蓬莱真境）·其三
作者：宋褧
朝代：元

巷南巷北叹偪侧，楚山楚水去难留。白玉堂深云雾杳，迟子还应八月秋。
送翰林应奉寿同海涯挈家觐省十首（供奉字弘毅至顺四年进士第二名辉和尔人自号清冰玉壶登第时寓居蓬莱真境）·其九
作者：宋褧
朝代：元

昨朝直院舟先发，供奉今晨又趣装。广陌无人留去骑，前途有幸及归航。
送翰林应奉寿同海涯挈家觐省十首（供奉字弘毅至顺四年进士第二名辉和尔人自号清冰玉壶登第时寓居蓬莱真境）·其二
作者：宋褧
朝代：元

才情如水气如烟，寒露玉壶冰浸天。北庭沙草渺何许，江南风月故依然。
送翰林应奉寿同海涯挈家觐省十首（供奉字弘毅至顺四年进士第二名辉和尔人自号清冰玉壶登第时寓居蓬莱真境）·其五
作者：宋褧
朝代：元

携幼入室藉文褓，上堂拜母舞斑衣。青绫被冷承明直，忆著餐钱应早归。
送翰林应奉寿同海涯挈家觐省十首（供奉字弘毅至顺四年进士第二名辉和尔人自号清冰玉壶登第时寓居蓬莱真境）·其八
作者：宋褧
朝代：元

小季读书饱笼饼，同人对榻戏樗蒲。君过扬州应北望，相思魂梦绕川途。
送翰林应奉寿同海涯挈家觐省十首（供奉字弘毅至顺四年进士第二名辉和尔人自号清冰玉壶登第时寓居蓬莱真境）·其六
作者：宋褧
朝代：元

妻儿含啼红腐粥，仆夫奈冻吉贝衣。到家同作端午节，角黍如玉江鱼肥。
送翰林应奉寿同海涯挈家觐省十首（供奉字弘毅至顺四年进士第二名辉和尔人自号清冰玉壶登第时寓居蓬莱真境）·其十
作者：宋褧
朝代：元

一日不见如三秋，乃今送君作远游。我侬犹索长安米，你侬指日到蕲州。
送翰林应奉寿同海涯挈家觐省十首（供奉字弘毅至顺四年进士第二名辉和尔人自号清冰玉壶登第时寓居蓬莱真境）·其四
作者：宋褧
朝代：元

往时折得高枝桂，身在蓬莱无处寻。今日论交便如故，百年诗酒百年心。
送翰林编修赵宗吉秦蜀降香便道觐省（二首）
作者：宋褧
朝代：元

九重端拱不时巡，宣室斋心礼百神。奠璧沉牛唯遣使，东封西祀肯劳民。锦衣玉节照皇都，紫陌春风拂传车。行役不须愁万里，过家能似汉相如。
送翰林编修赵宗吉秦蜀降香便道觐省（二首）·其一
作者：宋褧
朝代：元

九重端拱不时巡，宣室斋心礼百神。奠璧沉牛唯遣使，东封西祀肯劳民。
送翰林编修赵宗吉秦蜀降香便道觐省（二首）·其二
作者：宋褧
朝代：元

锦衣玉节照皇都，紫陌春风拂传车。行役不须愁万里，过家能似汉相如。
送翰林编脩成谊叔驿召鲁子翚学士于邓遂便觐省成由国子生乡举于大都至顺四年登科今始得归乡里
作者：宋褧
朝代：元

盛时寰区奠金瓯，四方才子纷来游。郭隗台荒登不得，李膺门下久难留。南阳年少诣阙下，气如雕鹗文如彪。长松耸壑被斲削，大玉作器辞雕■。既不能上书谒宰相，又不能投刺干王侯。独抱获麟经，信如渭滨钩。鼓箧桥门不盈岁，夺标桂苑仅经秋。挽彊一中杨叶远，不识楚人三刖愁。落落拾地芥，肯贻乡邦羞。铮铮破天荒，乃在帝王州。泥金帖子附家信，上报里中父老惊倒同门俦。玉堂载笔事方始，北堂戏彩心难酬。书藏石室报天子，遂我拜母三年谋。蓟门一昔归心起，梦里阿㜷惊且喜。驿楼佳树拂狨鞯，词馆新篇盈茧纸。家园风景有如此，关吏欢迎弃繻子。疾趋慈梱笑称觞，次谒乡贤忙倒屣。浮云暂蔽奎躔尔，须信斯文难坠地。招邀郊薮凤麟来，菊花潭上从君始。西南归路平如砥，太行山色青如洗。我幸君归且怨别，心逐太行山色，送君直过黄河水。
送艺文令史宋子与驿召欧阳原功太监湘中便道过家觐省兼简吴彦晖徵君内翰周子嘉省郎
作者：宋褧
朝代：元

风雪闭门贫病婴，开门南去惬我情。万里独游旧官长，十年一拜贤父兄。征路快驰宛騕袅，归期应及闰清明。梁园楚岸春俱好，一访相知为寄声。
送苏伯修内翰南台御史
作者：宋褧
朝代：元

若人抱奇璞，柱史称高情。含霜趋建业，踏雪过芜城。奋彼澄清志，违此交友盟。相思祝餐饭，贞哉保令名。
送范悦古赴江西宪掾（悦古名亭曲进士不第掾江西宪久之以诬罢去又中乡举会科场废御史辨其冤复为江西宪掾）
作者：宋褧
朝代：元

丹桂凋零翠柏高，吴船还又泛江涛。鸷禽整翮仍堪击，鸥鸟忘机自不劳。晓陌行人折杨柳，春城别馆酌蒲桃。婵娟后夜东湖月，莫向明时叹马曹。
送萧同可之肇庆照磨（吉州万安人）
作者：宋褧
朝代：元

遐方殊不恶，幕府独贤劳。客路离乡近，官资过岭高。溪清石可砚，飓息海无涛。此去腾芳誉，公车荐剡操。
送诗僧泐季潭江南
作者：宋褧
朝代：元

方外何尝浪得名，士林高处学迁莺。远公能重陶元亮，老汉常陪石曼卿。日暮碧云追雅致，阳春白雪有馀声。江南烟雨楼台好，尽意推敲不用惊。
送诚夫大监兄代祀海神
作者：宋褧
朝代：元

毳帽貂裘素绮裳，明时远致御封香。朝端使者传天语，海上神君见火光。万弩射潮非计策，三山湛影漫文章。灵来细祝忧勤念，不是求仙汉武皇。
送谢德润还澧州（二首）
作者：宋褧
朝代：元

通济桥头杨柳枝，涔阳极浦漾金丝。惊见昔年题柱客，归来白发照涟漪。征鞍远过孙王渡，稚子迎门喜气多。烟水云山一杯酒，拂衣归去兴如何。
送谢德润还澧州（二首）·其一
作者：宋褧
朝代：元

通济桥头杨柳枝，涔阳极浦漾金丝。惊见昔年题柱客，归来白发照涟漪。
送谢德润还澧州（二首）·其二
作者：宋褧
朝代：元

征鞍远过孙王渡，稚子迎门喜气多。烟水云山一杯酒，拂衣归去兴如何。
送谢德润还澧州（二首）大名于景初家屋梁燕巢偶坏以悬匏代之因堕雏其中燕竟不他适来往其家凡六年异而求诗（二首）·其一
作者：宋褧
朝代：元
体裁：七言绝句

春秋来去不相安，王谢恩深往复还。盛事他年君看取，蛇衔明月雀衔环。
送贡泰甫还江东
作者：宋褧
朝代：元

河流欲冰燕雁号，仆夫出门具吴舠。三年游子住京国，一日念母还江皋。才名岂藉功名重，词气终随意气高。欲识别君情缱绻，临岐持赠紫丝绦。
送贾孟善闽浙觐省遂奉父之官淮安
作者：宋褧
朝代：元

浮云一昔凉风起，游子匆匆买去舟。喜奉严君辞远徼，不因作客别神州。白蘋漠漠吴江岸，红树萧萧楚驿楼。总是停桡捧觞处，知君无复有离愁。
送赵伯常淮西宪副（六首）
作者：宋褧
朝代：元

十年前是紫薇郎，伴我书声隔粉墙。今日绣衣持斧去，冲冠毛发半秋霜。元龙湖海旧襟期，叔度汪洋万顷陂。知君不作媕娿态，拟见澄清报盛时。天北天南赋远游，合肥城下理松楸。多应梦见还家乐，无复眉攒去国愁。常日相陪散马蹄，官曹同事凤城西。别来应忆太禧白，醉后仍须乌迭泥。明月清风赤壁矶，八公山色照涟漪。轺车使者多清致，揽辔经行合有诗。春来几度送华辀，芳草多情柳亦愁。不惜裁诗写离恨，道傍只恐鬼揶揄。
送赵伯常淮西宪副（六首）·其一
作者：宋褧
朝代：元

十年前是紫薇郎，伴我书声隔粉墙。今日绣衣持斧去，冲冠毛发半秋霜。
送赵伯常淮西宪副（六首）·其三
作者：宋褧
朝代：元

天北天南赋远游，合肥城下理松楸。多应梦见还家乐，无复眉攒去国愁。
送赵伯常淮西宪副（六首）·其二
作者：宋褧
朝代：元

元龙湖海旧襟期，叔度汪洋万顷陂。知君不作媕娿态，拟见澄清报盛时。
送赵伯常淮西宪副（六首）·其五
作者：宋褧
朝代：元

明月清风赤壁矶，八公山色照涟漪。轺车使者多清致，揽辔经行合有诗。
送赵伯常淮西宪副（六首）·其六
作者：宋褧
朝代：元

春来几度送华辀，芳草多情柳亦愁。不惜裁诗写离恨，道傍只恐鬼揶揄。
送赵伯常淮西宪副（六首）·其四
作者：宋褧
朝代：元

常日相陪散马蹄，官曹同事凤城西。别来应忆太禧白，醉后仍须乌迭泥。
送赵大本赴西台御史分得尘字
作者：宋褧
朝代：元

释褐由来第几春，綵衣重袭绣衣新。地连羌僰民皆幸，天助风霜笔有神。骢马岂期多避路，都亭无用苦埋轮。致君勋业争先睹，应叹遗贤满后尘。
送道士李希白还山
作者：宋褧
朝代：元

洞中流水五芝肥，鹤上仙人万里归。海月伴残丹灶火，天风吹动绣云衣。焚香秘室招王远，蹑屐名山访子微。闻道长生有真诀，我从何处叩岩扉。
送钱思复下第还杭州分得秋字
作者：宋褧
朝代：元

陌上王孙壮气遒，交锋劘垒在朝头。拟来披腹排阊阖，空使乘槎犯斗牛。蟾府丹香应少待，凤梭花样肯旁搜。冬烘却是居停主，江上芙蓉莫怨秋。
送陈亨甫如湖南
作者：宋褧
朝代：元

莫为功名怨别离，别离何用送行诗。沅江腊月无杨柳，聊折梅花赠一枝。
送项鍊师还天台
作者：宋褧
朝代：元

海岸山岧峣，飞霞凌紫霄。中栖鍊形子，绿发颜不凋。漆点双瞳人，神授养生诀。暮乘赤城风，晨谒玉京阙。振迅鹤氅净，翱翔凫舄轻。金丹自爱惜，绿酒陶性情。我惭尘土姿，解后方外友。忘形时一见，谈屑纷在口。今朝闻还山，惜别令人嗟。相思欲相见，难访碧桃花。
送高丽进士李仁复东分题得箕子庙
作者：宋褧
朝代：元

皇矣锡畴衍，已焉鼓琴悲。列封出异代，主教开东陲。道义三仁称，德泽万世思。遗像俨圭衮，巍宫肃笾彝。頫临帻沟溇，奔走高句骊。宇宙相终穷，肸蚃无已时。之子诵经籍，宾兴膺爵縻。龙光粲冠裳，鹿鸣奏歌诗。眷此承帝恩，实由文化施。归与下车拜，报称恒念兹。
送高句骊僧式上人东归二首（号无外）
作者：宋褧
朝代：元

师从东国来，却返东国去。能操无外心，何不中国住。暮餐城南粥，朝踏城东尘。道人心似水，去住本无因。
送高句骊僧式上人东归二首（号无外）·其一
作者：宋褧
朝代：元

师从东国来，却返东国去。能操无外心，何不中国住。
送高句骊僧式上人东归二首（号无外）·其二
作者：宋褧
朝代：元

暮餐城南粥，朝踏城东尘。道人心似水，去住本无因。
送高子敬归彭城
作者：宋褧
朝代：元

元龙不拜富民侯，袖剑囊书苦掉头。李愿有心盘谷去，阮咸无意雒中留。春城寒食莺花静，日暮乡关汴泗流。我亦拿舟江海去，试从沙鸟问黄楼。
送魏通甫南归
作者：宋褧
朝代：元

魏君江海儒，孟浪游天都。天都产功名，豪侠争奔趋。子云老太玄，紫绶金张纡。吾侪赤手来，抱艺将何如。时无解貂人，太白悲穷途。晨炊待桂玉，恶况那能祛。凉风西北来，尘埃与之俱。秋清气寥瑟，愁悲塞中区。驾言欲南还，感激仍踌躇。岂不愿君留，潜珍俟须臾。江南垂白亲，日夕恒倚闾。袖中出毛檄，入室聊欢娱。斗食勿羞薄，再举冲天衢。
通州晚晴即事（南游湖湘）
作者：宋褧
朝代：元

水榭空明雨脚收，凝笳催上驿亭舟。紫霞斓剪翔鸿锦，碧草平铺集翠裘。落日关河初客路，浮云宫阙上神洲。谁怜五色江郎笔，真使超然赋远游。
通州桥下见诀别者
作者：宋褧
朝代：元

二月五日风扬沙，潞阳河津杨柳芽。毡车离人泣红颊，摇鞭羡我能还家。
逸老堂（九老仙都宫唐真人）
作者：宋褧
朝代：元

临水垂杨绕院松，高堂仙客养疏慵。道存柱史五千字，心在蓬莱第一峰。未可逍遥空看鹤，不妨劳动急呼龙。我惭不得金丹术，尘满衣襟抗俗容。
道士王用亨父母高年作寿庆堂其上世蜀人仕宋今居江东
作者：宋褧
朝代：元

云锦溪头小有天，崇文宫畔地行仙。故家乔木三千里，流水桃花五百年。云液养龄春潋滟，霞衣上寿晚翩跹。山中玉斧传真诀，应向高堂说又玄。
遗芳蔓
作者：宋褧
朝代：元

龟屏象簟尘凝辉，桂枝落尽秋气悽。琼瑶台上魂是非，孤鸾照影心含悲。离宫别馆春茫茫，延凉殿上空情伤。却凭钟火一茎草，换得蘅芜三月香。兰风蕙露怨娇尽，落叶哀蝉□鸣嘶。嘤嘤呓语谁得知，再取玉篸搔素丝。
遵化县感怀书事二首（巡历京畿东道）
作者：宋褧
朝代：元

驱马出京华，疲民尽怨嗟。孤臣难报国，老客不思家。酿雪观云气，占风看月牙。翻思未遇日，啸傲寄烟霞。有疾不饮酒，无悰难赋诗。豪强妨抚字，奸黠玩鞭笞。废堞群鸦集，荒山雪意垂。庭前一曕眺，聊尔当遨嬉。
遵化县感怀书事二首（巡历京畿东道）·其一
作者：宋褧
朝代：元

驱马出京华，疲民尽怨嗟。孤臣难报国，老客不思家。酿雪观云气，占风看月牙。翻思未遇日，啸傲寄烟霞。
遵化县感怀书事二首（巡历京畿东道）·其二
作者：宋褧
朝代：元

有疾不饮酒，无悰难赋诗。豪强妨抚字，奸黠玩鞭笞。废堞群鸦集，荒山雪意垂。庭前一曕眺，聊尔当遨嬉。
遵化县感怀书事二首（巡历京畿东道）·其二
作者：宋褧
朝代：元
体裁：五言律诗

有疾不饮酒，无悰难赋诗。豪强妨抚字，奸黠玩鞭笞。废堞群鸦集，荒山雪意垂。庭前一瞻眺，聊尔当遨嬉。
都城杂咏
作者：宋褧
朝代：元

流珠声调弄琵琶，韦曲池台似馆娃。罗袖舞低杨柳月，玉笙吹绽牡丹花。龙头泻酒红云滟，象口吹香绿雾斜。却笑西邻蠹书客，牙签缃帙费年华。
都城杂咏（四首）
作者：宋褧
朝代：元

万户千门气郁葱，汉家城阙画图中。九关上彻星辰界，三市横陈锦绣丛。玉盌金杯丞相府，珠幢宝刹梵王宫。远夷纵睹争修贡，不用雕戈塞徼通。豪杰纷纷白玉京，汗颜血指战功名。九重见帝多因鬼，万里封侯不用兵。肥马尘深心独苦，鲋鱼波涸事难平。西山小隐烟霞暗，依旧春犁趁雨耕。风物鲜妍饰禁城，豪家戚里竞留情。花围锦幄清明宴，香拥珠楼乞巧棚。叱拨马摇金辔具，帡幪车飏绣帘旌。他年定拟持铅椠，细数繁华纪太平。流珠声调锦琵琶，韦曲池台似馆娃。罗袖舞低杨柳月，玉笙吹绽牡丹花。龙头泻酒红云滟，象口吹香绿雾斜。却笑西邻蠹书客，牙签缃帙费年华。
都城杂咏（四首）·其一
作者：宋褧
朝代：元

万户千门气郁葱，汉家城阙画图中。九关上彻星辰界，三市横陈锦绣丛。玉盌金杯丞相府，珠幢宝刹梵王宫。远夷纵睹争修贡，不用雕戈塞徼通。
都城杂咏（四首）·其一
作者：宋褧
朝代：元
体裁：七言律诗

万户千门气郁葱，汉家城阙画图中。九关上彻星辰界，三市横陈锦绣丛。玉碗金杯丞相府，珠幢宝刹梵王宫。远夷纵睹争修贡，不用雕戈塞徼通。
都城杂咏（四首）·其三
作者：宋褧
朝代：元

风物鲜妍饰禁城，豪家戚里竞留情。花围锦幄清明宴，香拥珠楼乞巧棚。叱拨马摇金辔具，帡幪车飏绣帘旌。他年定拟持铅椠，细数繁华纪太平。
都城杂咏（四首）·其二
作者：宋褧
朝代：元

豪杰纷纷白玉京，汗颜血指战功名。九重见帝多因鬼，万里封侯不用兵。肥马尘深心独苦，鲋鱼波涸事难平。西山小隐烟霞暗，依旧春犁趁雨耕。
都城杂咏（四首）·其四
作者：宋褧
朝代：元

流珠声调锦琵琶，韦曲池台似馆娃。罗袖舞低杨柳月，玉笙吹绽牡丹花。龙头泻酒红云滟，象口吹香绿雾斜。却笑西邻蠹书客，牙签缃帙费年华。
鄱阳萧性渊能鼓琴琴号霜钟是其曾大父宋南渡时所畜者其家上世善琴云（二首）
作者：宋褧
朝代：元

池台肠断雍门周，艮岳繁华逐水流。往事寥寥君不见，金仙垂泣渭城秋。不似琵琶不似筝，鲸音历历似秋清。龟年流落江潭外，谁识秦声与楚声。
鄱阳萧性渊能鼓琴琴号霜钟是其曾大父宋南渡时所畜者其家上世善琴云（二首）·其一
作者：宋褧
朝代：元
体裁：七言绝句

池台肠断雍门周，艮岳繁华逐水流。往事寥寥君不见，金仙垂泣渭城秋。
鄱阳萧性渊能鼓琴琴号霜钟是其曾大父宋南渡时所畜者其家上世善琴云（二首）·其二
作者：宋褧
朝代：元

不似琵琶不似筝，鲸音历历似秋清。龟年流落江潭外，谁识秦声与楚声。
采莲小景
作者：宋褧
朝代：元

莲华被君采，莲实被君折。相牵俱如丝，如何能遽绝。
重过江陵
作者：宋褧
朝代：元

渚宫春水数经过，风物消沉可奈何。闻得街头耆旧说，鲫鱼翻比昔年多。南条山色翠微茫，映带江城冠楚乡。杨柳两街多大宅，好教留待段文昌。
重过江陵·其一
作者：宋褧
朝代：元

渚宫春水数经过，风物消沉可奈何。闻得街头耆旧说，鲫鱼翻比昔年多。
重过江陵·其二
作者：宋褧
朝代：元

南条山色翠微茫，映带江城冠楚乡。杨柳两街多大宅，好教留待段文昌。
金陈州同知孙德政妻高氏贞节（一子名润孙五人高氏卒年八十八）
作者：宋褧
朝代：元

三十良人如冠玉，领兵当关死不复。燕赵年饥盗贼窟，携儿避难聚衰族。鸾镜尘昏忘膏沐，含饴弄孙备五福。巍巍双桓表门屋，杞妻谩作崩城哭。
鉴湖水送乌希说（希说以至元丙子夏由史属代祀北岳济渎南至会稽腊残求赠言适笺尾腊文有鉴湖水之语遂为题赋诗饯之予以至顺癸酉使过绍兴不得一至湖上至今歉然）
作者：宋褧
朝代：元

鉴湖百顷生凉秋，知章陈请太白游。子今乃能五月往，我昔不得一日留。吴娃合曲风度舫，越女浣纱云满头。燕赵缁尘都洗尽，荷花深处荐琼舟。
钱圣举山茶
作者：宋褧
朝代：元

丹青笔点水晶宫，为尔寒葩染淡红。今日北人多见惯，不须和雪上屏风。
长安驿道中观芙蓉寄嘲伯循
作者：宋褧
朝代：元

玉溪桥畔淡朝霞，照景红妆泫露华。说似分司才御史，水边花胜驿中花。
闰三月七日城西访友不遇马上口占
作者：宋褧
朝代：元

寒疾连朝避风雨，今晨一出复何如。扣门投刺意不惬，上马逢人情有馀。饥鹤啄虫行广陌，垂杨飘絮汎污渠。暂经马市缁尘满，归去蓬窗理旧书。
闰十二月二十七日喜雪四首（前二日平章彻里特穆尔窜南安）
作者：宋褧
朝代：元

赵魏燕齐无麦苗，秋冬不雨煖尘飘。王城一夜霏春雪，喜气氤氲疹气消。昨夜鸱鸮出凤池，同云如水际天垂。谁知六出丰登瑞，不在黄扉燮理时。积祸丘山重莫蠲，君恩如海听南迁。品流悬绝昌黎叟，一样蓝关马不前。姓名何事到金瓯，沧海横流浩莫收。鹄立白袍三百个，有谁回首望崖州。
闰十二月二十七日喜雪四首（前二日平章彻里特穆尔窜南安）·其一
作者：宋褧
朝代：元

赵魏燕齐无麦苗，秋冬不雨煖尘飘。王城一夜霏春雪，喜气氤氲疹气消。
闰十二月二十七日喜雪四首（前二日平章彻里特穆尔窜南安）·其三
作者：宋褧
朝代：元

积祸丘山重莫蠲，君恩如海听南迁。品流悬绝昌黎叟，一样蓝关马不前。
闰十二月二十七日喜雪四首（前二日平章彻里特穆尔窜南安）·其二
作者：宋褧
朝代：元

昨夜鸱鸮出凤池，同云如水际天垂。谁知六出丰登瑞，不在黄扉燮理时。
闰十二月二十七日喜雪四首（前二日平章彻里特穆尔窜南安）·其四
作者：宋褧
朝代：元

姓名何事到金瓯，沧海横流浩莫收。鹄立白袍三百个，有谁回首望崖州。
闰月五日即事
作者：宋褧
朝代：元

皇都万家欲何往，信马悠悠成独行。击缆桥边春水急，吹笙楼外暮云平。金丝柳弱窗临道，羊角风高尘过城。取次韶华堪寓目，诗情饮兴一时生。
闻蝉
作者：宋褧
朝代：元

昨日流莺今日蝉，无端世故苦相煎。长安多少封侯骨，雨打风吹过少年。
闻驾幸开平不获瞻仰怅然有作
作者：宋褧
朝代：元

云裘浮翠漾朝暾，舜陛雍容引绀辕。驼鼓一声离□馆，龙旗小队驻花园。空闻祝軷西华道，不及瞻天建德门。自是承平好行幸，薰风无乃圣躬烦。
阌乡道中
作者：宋褧
朝代：元

风雨度崤？，新晴喜若何。云间瞻太华，马上看黄河。心已为形役，身兼抱病多。平生远游志，垂老渐销磨。
阌乡道中
作者：宋褧
朝代：元
体裁：五言律诗

风雨度崤�，新晴喜若何。云间瞻太华，马上看黄河。心已为形役，身兼抱病多。平生远游志，垂老渐销磨。
阳关图（二首）
作者：宋褧
朝代：元

系马停车待酒阑，骊驹歌断不成欢。凭谁说与图中客，水远山长行路难。前春别宴武陵溪，候馆垂杨暖拂堤。忽见画图疑是梦，故人回首洞庭西。
阳关图（二首）·其一
作者：宋褧
朝代：元

系马停车待酒阑，骊驹歌断不成欢。凭谁说与图中客，水远山长行路难。
阳关图（二首）·其二
作者：宋褧
朝代：元

前春别宴武陵溪，候馆垂杨暖拂堤。忽见画图疑是梦，故人回首洞庭西。
阳明楼（崇真万寿宫道士丁元善）
作者：宋褧
朝代：元

道士由来不火食，仙人况复好楼居。镜湖秋水望不极，禹穴晴岚浓有馀。岩下茯苓供采药，窗前柿叶待临书。紫鸾玄鹤应相迟，会碾飙轮赴碧虚。
阿城
作者：宋褧
朝代：元

掖庭咫尺失王嫱，库吏奸因鼠粪扬。邂逅阿城重怀古，欲从何处吊威王。
陈南仲幼失母寻至永丰逆旅得见
作者：宋褧
朝代：元

及泉忍闻誓母，历郡乃见寻亲。借问永丰逆旅，何如颖谷封人。
除夜宿武口驿忆诚夫兄
作者：宋褧
朝代：元

瓶笙榾柮淡无聊，几度他乡遇此宵。三十男儿尚书剑，寻常意气自云霄。风灯直下渔歌乱，斗柄傍连帝阙遥。悬想银台门下客，听鸡忙赴紫宸朝。
雄州道中即事
作者：宋褧
朝代：元

南过新城道，田畴迥不同。长沟如浙右，下壤似淮东。塘泺依依住，桥梁处处通。道傍遗老说，此可治农功。
雨中马上口号
作者：宋褧
朝代：元

十二官街底许宽，寻常尘土昼漫漫。晚来一雨春多少，唯有垂杨最好看。
雨后利阳道中
作者：宋褧
朝代：元

二年四过山前路，三度值雨难攀跻。最怜绿水注深堰，不惜青骢污浊泥。泽畔藕花怡旅况，陇头禾穗慰妻啼。丰登已是囊中物，易得新诗扫壁题。
雪中游洞庭
作者：宋褧
朝代：元

楚酒初开腊瓮边，湖船遥指暮山前。乡关迢递不归去，身世伶仃时自怜。雨雪还须送残岁，晴明应是入新年。阳和咫尺烟花媚，却写春光被管弦。
雪寒书事廿六韵（延祐己未在乐亭县作）
作者：宋褧
朝代：元

幽云敷层霄，狂吹趣阴霰。氛霾互黤黮，雨雪事交战。弥空始糁屑，降地旋削片。斯须万汇失，顷刻九有遍。霏霏集颓堞，皓皓被遐甸。危峰冒周圭，广陌曳齐练。崇陵受委积，枯蘖容挂罥。况缟未足多，拟絮差可善。通逵骇连璐，块壤讶垂瑱。阶平恶漫没，谷□□□□。□□烦褰箔，烛幌助披卷。气清华盖爽，光烂银海眩。太素靡污垢，至朴谢雕瑑。人踪绝往反，野色一更变。积阴若胶轕，祁寒病增羡。晨衣袭狐貉，夜席益莞荐。衾重初昏寝，薪湿停午膳。严威折纩绵，冻璺裂盎甗。发森惮去笠，指直愁结袸。凌坚莱芜釜，澌瑩歙溪砚。羁人畜怨憾，狩将坐畏愞。虎士跗趾瘃，马走牙齿颤。罢氓归禁㾕，陋邑矧饥荐。屋润仅自侈，室匮畴与唁。穷荒觊吹律，凝冱需见睍。挥翰书自繁，敢以古雅衒。
雪寒书事廿六韵（延祐己未在乐亭县作）
作者：宋褧
朝代：元
体裁：古风

幽云敷层霄，狂吹趣阴霰。氛霾互黤黮，雨雪事交战。弥空始糁屑，降地旋削片。斯须万汇失，顷刻九有遍。霏霏集颓堞，皓皓被遐甸。危峰冒周圭，广陌曳齐练。崇陵受委积，枯蘖容挂罥。况缟未足多，拟絮差可善。通逵骇连璐，块壤讶垂瑱。阶平恶漫没，谷□□□□。□□烦褰箔，烛幌助披卷。气清华盖爽，光烂银海眩。太素靡污垢，至朴谢雕瑑。人踪绝往反，野色一更变。积阴若胶轕，祁寒病增羡。晨衣袭狐貉，夜席益莞荐。衾重初昏寝，薪湿停午膳。严威折纩绵，冻璺裂盎甗。发森惮去笠，指直愁结袸。凌坚莱芜釜，澌莹歙溪砚。羁人畜怨憾，狩将坐畏愞。虎士跗趾瘃，马走牙齿颤。罢氓归禁㾕，陋邑矧饥荐。屋润仅自侈，室匮畴与唁。穷荒觊吹律，凝冱需见睍。挥翰书自繁，敢以古雅衒。
雪竹白头翁横披（二首）
作者：宋褧
朝代：元

琅玕袅袅碧云空，雪缀斜梢倚北风。丹凤不来年岁晚，一枝聊借白头翁。苍衣雪颈冻难飞，寂寞寒梢独自栖。别有春明好风景，绿杨如画乳莺啼。
雪竹白头翁横披（二首）·其一
作者：宋褧
朝代：元

琅玕袅袅碧云空，雪缀斜梢倚北风。丹凤不来年岁晚，一枝聊借白头翁。
雪竹白头翁横披（二首）·其二
作者：宋褧
朝代：元

苍衣雪颈冻难飞，寂寞寒梢独自栖。别有春明好风景，绿杨如画乳莺啼。
靳士昌宅前大树
作者：宋褧
朝代：元

百丈门前树，多曾阅市人。斜梢侵寺塔，直干阚城闉。喜映龙楼日，愁栖马市尘。何时濯枝雨，老翠尚能新。
顺州会曹元宾尚书贻诗二绝因和其韵（巡历京畿东道）
作者：宋褧
朝代：元

三十昂藏试省闱，回思金榜挂名时。府公幸遇张京兆，到处逢人说项斯。王事那能计苦寒，客窗灯火夜阑珊。谁人解得尚书乐，不戴朝冠戴道冠。
顺州会曹元宾尚书贻诗二绝因和其韵（巡历京畿东道）·其一
作者：宋褧
朝代：元
体裁：七言绝句

三十昂藏试省闱，回思金榜挂名时。府公幸遇张京兆，到处逢人说项斯。
顺州会曹元宾尚书贻诗二绝因和其韵（巡历京畿东道）·其二
作者：宋褧
朝代：元

王事那能计苦寒，客窗灯火夜阑珊。谁人解得尚书乐，不戴朝冠戴道冠。
题民安驿
作者：宋褧
朝代：元

枯芦断岸年年雪，古木颓垣夜夜风。自是江山入图画，可堪华发道途中。
题道者山（多尔济国王）
作者：宋褧
朝代：元

元气肇融结，律兀蟠厚坤。蓬瀛诧虚无，五岳名号尊。兹山介平营，特与太古存。碣石拱其侧，水岩何足论。东北医巫闾，罗列为弟昆。境迥称曕晀，多景移晨昏。烟霏杂草树，海气时吐吞。幽深閟灵怪，胜丽难具言。谓宜栖隐沦，秋鹤仍春猿。丛桂赋骚雅，萝薜相婵媛。顾此缁衣流，结构开祗园。陈迹纷惚恍，纪载探本原。属问贤侯王，游观驻朱轩。从行乐觞咏，风日摇旌幡。我昔延祐末，东迈窥其籓。望望不得登，予怀未能谖。于时秋雨霁，仰羡思攀援。谁为持此意，洒翰题空门。
题道者山（多尔济国王）
作者：宋褧
朝代：元
体裁：古风

元气肇融结，律兀蟠厚坤。蓬瀛诧虚无，五岳名号尊。兹山介平营，特与太古存。碣石拱其侧，水岩何足论。东北医巫闾，罗列为弟昆。境迥称瞻眺，多景移晨昏。烟霏杂草树，海气时吐吞。幽深閟灵怪，胜丽难具言。谓宜栖隐沦，秋鹤仍春猿。丛桂赋骚雅，萝薜相婵媛。顾此缁衣流，结构开祗园。陈迹纷惚恍，纪载探本原。属问贤侯王，游观驻朱轩。从行乐觞咏，风日摇旌幡。我昔延祐末，东迈窥其籓。望望不得登，予怀未能谖。于时秋雨霁，仰羡思攀援。谁为持此意，洒翰题空门。
风流子·至元四年七月廿又二日苏伯修侍郎举一儿子以予同年久交且三子名梯云拿云步云者方成童就傅乃求仿吾儿制名遂命之曰乘云继徵词以纪笔赋此以赠儿已满弥月矣侍郎作汤饼会并书呈席上诸公
作者：宋褧
朝代：元

绀宇瑞烟浮。仙童小、高举觅真游。霞绚九光，徘徊若木，日宣五色，照耀瀛洲。人争睹、翱翔趋绛阙，夭矫上昆丘。几度骖鸾，蛾眉东畔，有时跨凤，恒岳南头。何事暂夷犹。尽青冥远揽，碧落奇搜。不数薰香妩媚，傅粉娇羞。笑襁褓襜褕，人间羊祜，桑弧蓬矢，地上齐州。剩费通家小字，衮衮公侯。
马伯庸淮南别业号石田山房指韵求诗仍依次用
作者：宋褧
朝代：元

窈曲愚公谷，萦旋戴氏池。人从西掖召，文任北山移。畦稻收新粒，岩花艳故枝。地因人愈胜，心共景相宜。户昼孙常闭，园春董不窥。纷华忘世变，衷素付天知。暗筱藏仙客，乔林叫窃脂。淮流纡大带，楚岫作修眉。辋水堪摩诘，樊川称牧之。山房空蕙帐，猿鸟望归期。
马伯诚（彦恂）以缮写经世大典成书授左卫教授须次暂还吴兴
作者：宋褧
朝代：元

几年京国养疏慵，诗似朝霞气似虹。天上书藏群玉府，日边人访水晶宫。唐朝富丽词臣盛，汉代隆平赋客工。政好清明事铅椠，重来摛藻颂无穷。
高丽人李谷字中甫元统元年登乙科为翰林检阅官明年被命使本国宣谕勉厉学校制书其行也赠之以诗
作者：宋褧
朝代：元

盖苏文后少武事，渍沟楼下有书声。贡士来经鸭绿远，登科去被牙绯荣。中朝分命新诏使，东人争讶旧儒生。德音宣布声教广，遣子入学同趋京。
高丽僧式上人游两浙江会提学黄晋卿句曲外史茅山张伯雨好事者绘为文会图
作者：宋褧
朝代：元

文章释老谁争雄，昔人三语将无同。已公茅屋见新句，匡庐莲社追随风。名胜绝怜留翰墨，笑谈莫谓变虚空。鸡林到日传相诧，杖锦归来未是穷。